Библија (Бакотић) : Левитска


Глава 1.
1 Господ зовну Мојсија из шатора од састанка и рече му:

2 Говори синовима Израиљевим и реци им: Кад неко између вас буде принео Господу жртву, приносиће жртву од стоке, од крупне и од ситне стоке.

3 Ако приноси жртву паљеницу од крупне стоке, приносиће мушко без мане; приносиће га на вратима шатора од састанка, пред Господом, да измоли милост његову.

4 Положиће руку своју на главу од жртве паљенице, која ће бити угодна Господу, да би му служила за окајање.

5 Он ће заклати теле пред Господом; и свештеници, синови Аронови, принеће крв, и покропиће њом олтар који је пред вратима шатора од састанка све унаоколо.

6 Он ће одрати жртву паљеницу и расећи је на комаде.

7 Свештеници, синови Аронови, наложиће огањ на олтару и метнуће дрва на огањ.

8 Свештеници, синови Аронови, наместиће комаде, главу и сало на дрва потпаљена на олтару.

9 Црева и ноге опраће се водом, и свештеник ће запалити све то на олтару. То је жртва паљеница, жртва огњена, на угодни мирис Господу.

10 Ако приноси жртву паљеницу од ситне стоке, од оваца или од коза, приносиће мушко без мане.

11 Заклаће га на северној страни олтара пред Господом, и свештеници, синови Аронови, покропиће крвљу његовом олтар унаоколо.

12 Расећи ће га на комаде и свештеник ће га с главом и салом наместити на дрва потпаљена на олтару.

13 Црева и ноге опраће се и свештеник ће принети све то и запалити на олтару. То је жртва паљеница, жртва огњена на угодни мирис Господу.

14 Ако приноси Господу птице на жртву паљеницу, приносиће грлице или голубиће.

15 Свештеник ће метнути жртву на олтар; расећи ће јој главу ноктом и запалиће је на олтару и исцедиће јој крв низ једну страну олтара.

16 Извадиће јој вољу и ишчупаће јој перје и бациће крај олтара, према истоку, где је пепео.

17 И ишчупаће јој крила, а да их не раскине, и свештеник ће је запалити на олтару на дрвима која горе. То је жртва паљеница, жртва огњена на угодни мирис Господу.

Глава 2.
1 Кад неко приноси Господу дар, његов ће принос бити од белога брашна; полиће га уљем и додаће и кад.

2 Додаће га свештеницима, синовима Ароновим, и свештеник ће узети прегршт тог брашна, поливена уљем, и сав кад, и спалиће то на олтару у име спомена. То је принос на угодни мирис Господу.

3 Оно што остане од тог приноса биће за Арона и за синове његове. То је пресвето између приноса спаљених пред Господом.

4 Ако хоћеш да принесеш од онога што је печено у пећи, нека то буду колачи бесквасни од белога брашна, замешени с уљем и бесквасне погачице намазане уљем.

5 Ако принесеш колаче печене у тави, нека су од белога брашна, без квасца а замешени с уљем.

6 Разломићеш их на комаде и полићеш их уљем. То је принос.

7 Ако приносиш колаче печене у котлу, нека су од белога брашна а замешене с уљем.

8 Принос који чиниш Господу донећеш до тих ствари; предаћеш га свештенику и он ће га приносити на олтару.

9 Свештеник ће одвојити оно што ће се приносити за спомен и запалиће то на олтару. То је принос на угодни мирис Господу.

10 А што остане од приноса биће за Арона и за синове његове. То је пресвето између приноса који се пале пред Господом.

11 Ни један принос који приносите Господу да не буде с квасцем; јер ви нећете палити ништа с медом или с квасцем између приноса који се пале пред Господом.

12 Само као принос од првина моћи ћете то принети пред Господом, али се неће метнути на олтар као принос на угодни мирис.

13 Све што приносиш осолићеш, нећеш оставити
приноса свога без соли, без знака савеза Бога свога: на све приносе своје метнућеш соли.

14 Кад приносиш Господу дар од првина, приносићеш класове нове, пржене на огњу и смрвљене, као дар од првина својих

15 Полићеш то уљем и додаћеш и када. То је дар.

16 Свештеник ће запалити као спомен један део од испржених класова и од уља и цео кад. То је дар спаљени пред Господом.

Глава 3.
1 Кад ко приноси Господу жртву захвалницу, ако приноси од крупне стоке, мушко или женско, приносиће га без мане пред Господом.

2 Положиће руку своју на главу од жртве, коју ће заклати пред вратима шатора од састанка; и свештеници, синови Аронови, излиће крв на олтар унаоколо.

3 Од те жртве захвалнице принеће на жртву огњену пред Господом: сало које покрива црева и све сало што је на њима,

4 оба бубрега и сало што је на њима, сало које покрива слабине, и јетру коју ће оделити од бубрега.

5 То ће спалити синови Аронови на олтару заједно са жртвом паљеницом, која ће бити на дрвима на огњу. То је жртва огњена на угодни мирис Господу.

6 Ако приноси од ситне стоке, мушко или женско, нека га приноси на жртву захвалницу Господу без мане.

7 Ако приноси јагње на жртву, принеће га пред Господом.

8 Положиће руку своју на главу од жртве коју ће заклати пред шатором од састанка; и синови Аронови излиће крв њезину на олтар унаоколо.

9 Од те жртве захвалнице принеће на жртву огњену пред Господом: сало, цео реп, који ће откинути, сало што покрива црева и све сало што је на цревима;

10 оба бубрега и сало које је на њима и оно које покрива слабине и јетру коју ће оделити од бубрега.

11 Свештеник ће то запалити на олтару. То је храна жртве спаљене пред Господом.

12 Ако приноси козу, нека је принесе пред Господом.

13 Положиће руку своју на главу од жртве, коју ће заклати пред шатором од састанка, и синови Аронови излиће крв њезину на олтар све унаоколо.

14 Од те жртве приносиће на жртву огњену пред Господом: сало које покрива црева и све сало што је на цревима;

15 оба бубрега и сало што је на њима и оно које покрива слабине и јетру коју ће оделити од бубрега.

16 Свештеник ће то спалити на олтару. Све је сало храна жртве спаљене на мирис угодни Господу.

17 То је вечни закон за све потомке ваше, у свим местима у којима ћете наставати: нећете ви јести ни сала ни крви.

Глава 4.
1 Господ говори Мојсију и рече:

2 Говори синовима Израиљевим и реци: Ако неко против заповести Господњих нехотице згреши, чинећи оно што није допуштено да се чини;

3 Ако је то свештеник помазани који је згрешио, и тиме учинио да буде крив народ, он ће за грех који је учинио принети теле без мане на жртву окајања.

4 Он ће довести теле на врата шатора од састанка пред Господа; и он ће положити руку своју на главу од телета, које ће заклати пред Господом.

5 Свештеник помазани узеће крви од телета и унеће га у шатор од састанка.

6 Замочиће прст свој у крв и покропиће њом седам пута пред Господом, пред завесом од светилишта.

7 Том крвљу помазаће свештеник рогове од олтара за кађење мирисима, који је пред Господом у шатору од састанка, а сву ће крв од телета излити на подножје олтара за жртве, који је пред вратима шатора од састанка.

8 Он ће извадити све сало из телета окајничког, сало што покрива црева, и све сало што је на цревима;

9 оба бубрега и сало које је на њима и оно које покрива слабине и јетру, коју ће оделити од бубрега.

10 Свештеник ће повадити те комаде, као што се они ваде из телета у жртви захвалници, и запалиће их на олтару за жртве.

11 Али кожу од телета и све месо његово с главом и с ногама, са цревима и балегом,

12 цело теле, он ће изнети ван логора на чисто место где се просипа пепео, и спалиће то све огњем на дрвима: на месту где се просипа пепео да се спали.

13 Ако је сав збор синова Израиљевих згрешио нехотице и несвесно, учинивши против заповести Господњих нешто што није допуштено да се чини, и поставши тиме крив,

14 и открије се грех који је учињен, тада ће збор принети теле на жртву окајања и довешће га пред шатор од састанка.

15 Старешине Израиљеве положиће руке своје на главу од телета пред Господом, и теле ће се заклати пред Господом.

16 Свештеник помазани унеће крви од телета у шатор од састанка;

17 замочиће прст свој у крв и покропиће седам пута пред Господом, пред завесом.

18 Том крвљу помазаће рогове од олтара који је пред Господом у шатору од састанка, а осталу крв излиће сву на подножје олтара за жртве који је пред вратима шатора од састанка.

19 Извадиће из њега све сало и спалиће на олтару.

20 С тим телетом учиниће онако као што чини с телетом окајничким; исто ће тако учинити. Тако ће свештеник вршити за њих окајање, и опростиће им се.

21 А теле ће изнети ван логора и спалиће га као и прво теле. То је жртва окајања за цео збор.

22 Ако је то који поглавар који је згрешио, учинивши нехотице против заповести Господа, Бога свога, нешто што није допуштено да се чини, и тако постао крив,

23 и открије се грех који је он починио, тад ће он довести на жртву јаре мушко без мане.

24 Он ће положити руку своју на главу од јарета, које ће заклати на месту на ком се кољу жртве паљенице пред Господом. То је жртва окајања.

25 Свештеник ће на прст свој узети крви од жртве окајничке и помазаће рогове од олтара за жртве, а осталу ће крв излити на подножје олтара за жртве.

26 Све сало спалиће на олтару, као и сало од жртве захвалнице. Тако ће свештеник вршити за њега окајање греха његовог, и опростиће му се.

27 Ако неко из народа згреши, учинивши нехотице против заповести Господњих нешто што није допуштено да се чини, и тако постане крив,

28 и открије се грех који је починио, тада ће он довести на жртву јаре женско без мане, за грех који је починио.

29 Он ће положити руку своју на главу од жртве окајничке, коју ће заклати на месту на коме се кољу жртве паљенице.

30 Свештеник ће на прст свој узети крви од ње и помазаће рогове од олтара за жртве, а осталу ће крв сву излити на подножје олтара.

31 Извадиће из ње све сало, као што се вади сало из жртве захвалнице и свештеник ће то запалити на олтару на угодни мирис Господу. Тако ће за њега свештеник вршити окајање греха, и опростиће му се.

32 Ако приноси јагње на жртву окајања, приносиће женско без мане.

33 Он ће положити руку своју на главу жртве окајничке, коју ће заклати на месту на коме се кољу жртве паљенице.

34 Свештеник ће узети крви од жртве на прст свој и помазаће рогове од олтара за жртве, а сву осталу крв излиће на подножје олтара.

35 Извадиће све сало, као што се вади сало из јагњета за жртву захвалницу, и свештеник ће га запалити на олтару на жртву огњену пред Господом. Тако ће свештеник вршити за њега окајање греха који је учинио, и опростиће му се.

Глава 5.
1 Кад неко, пошто је заклет као сведок, згреши не исказујући оно што је видео или што зна, он ће носити терет кривице своје.

2 Кад се неко дотакне нечисте ствари, стрва од нечисте животиње, било то од дивље или од домаће животиње, или гмизавца, ако и у незнању то учини, ипак ће се оскврнути, и биће крив.

3 Кад се у незнању дотакне било које нечистоте човечје, крив је чим се тога сети.

4 Кад се неко непромишљено закуне да ће учинити нешто зла или добра, изговарајући лакомислено какву клетву коју људи обичавају изговорити, крив је чим се сети онога што је учинио.

5 Који дакле буде крив за коју од тих ствари, признаће одмах свој грех.

6 Затим ће на име жртве за преступ и за грех који је починио, принети Господу женку од ситне стоке, овцу или козу, као жртву окајања. И свештеник ће за њега вршити окајање греха његовог.

7 Ако нема да принесе овцу или козу, онда ће донети на жртву Господу за преступ и за грех што је починио, две грлице или два голубића, једно на окајања а друго на жртву паљеницу.

8 Он ће их донети свештенику који ће принети прво оно што је за окајање и ноктом ће му расећи главу код шије, али га неће раздвојити.

9 Крвљу од жртве окајничке покропиће стране од олтара, а осталу крв исцедиће на подножје олтара. То је жртва окајања.

10 Од другога начиниће жртву паљеницу као обично. Тако ће свештеник вршити за њега окајање греха који је учинио, и опростиће му се.

11 Ако нема да принесе ни две грлице или два голубића, онда ће на жртву за то што је згрешио донети десетину ефе белог брашна на име жртве окајања; али нека не додаје уља и меће када, јер је то жртва окајања.

12 Он ће је донети свештенику, и свештеник ће од тога узети прегршт у име спомена, и запалиће на олтару, као жртве огњене пред Господом.

13 Тако ће свештеник вршити за њега окајање греха који је починио у којој од тих ствари, и опростиће му се. Остатак од приноса ићи ће свештенику, као у приносу за дар.

14 Господ говори Мојсију и рече:

15 Кад неко почини неверство и огреши се нехотице о ствари посвећене Господу, принеће Господу на жртву за преступ и за грех свој овна без мане, који ће узети из свог стада према твојој процени у сребрним сиклима, по мери сикла светилишта.

16 Он ће, додајући још једну петину, дати вредност ствари којом је оштетио светилиште, и предаће то свештенику, и свештеник ће за њега вршити окајање с овном принесеним на жртву за преступ, и опростиће му се.

17 Ко згреши учинивши у незнању нешто што је Господ забранио да се чини, биће крив и носиће терет кривице своје.

18 Он ће довести к свештенику овна без мане, узета из стада према твојој процени, и свештеник ће за њега вршити окајање од греха који је учинио у незнању, и опростиће му се.

19 То је жртва за преступ. Тај је човек крив према Господу.

20 Господ говори Мојсију и рече:

21 Кад неко згреши и учини неверство Господу, лажући ближњега свога за оставу или за ствар предану му на чување, за ствар крадену или преварно отету,

22 кријући да је нашао коју изгубљену ствар, или се криво закуне за коју год ствар, и тако почини грех;

23 кад он тако згреши и постане крив, вратиће ствар крадену или преварно присвојену, или предану му на оставу, или нађену изгубљену ствар,

24 или ствар за коју се је криво заклео. Вратиће је целу, и још ће дометнути пети део; предаће је њеном сопственику у онај дан кад принесе жртву за преступ.

25 Он ће предати свештенику на жртву за преступ према Господу овна без мане узета из стада по твојој процени.

26 И свештеник ће за њега вршити пред Господом окајање, и опростиће му се, ма који би преступ због кога је постао крив.

Глава 6.
1 Господ говори Мојсију и рече:

2 Дај ову заповест Арону и синовима његовим, и реци:
Ово је закон за жртву паљеницу. Жртва паљеница остаће на огњу на олтару целу ноћ до јутра, и огањ ће на олтару једнако горети.

3 Свештеник ће обући свој ланени стихар и гаће ланене на себе, згрнуће пепео од огња који спали жртву на олтару и изручиће га код олтара.

4 Затим ће свући хаљине своје и обући ће друге, и изнеће пепео из логора на чисто место.

5 Огањ ће горети на олтару; неће се гасити. Свештеник ће свако јутро наложити дрва на огањ, наместиће жртву паљеницу и спалиће сало од жртава захвалница.

6 Огањ ће једнако горети на олтару. Он се неће гасити.

7 Ово је закон за принос. Синови Аронови приносиће га пред Господом, пред олтаром.

8 Свештеник ће узети прегршт белог брашна, уља и сав кад који се додаје приносу, и спалиће то на олтару на име спомена, на угодни мирис Господу.

9 Арон и синови његови јешће оно што остане од приноса. Јешће то без квасца на светом месту, у трему шатора од састанка. 

10 Неће се месити с квасцем. То је део што им дадох од жртава мојих паљеница. То је пресвето, као жртва окајања и као жртва за преступ.

11 Свако мушко између синова Аронових јешће од тога. То је закон вечни за потомке ваше за приносе који се пале пред Господом. Што се год дотакне тога биће свето.

12 Господ говори Мојсију и рече:

13 Ово је принос који ће Арон и синови његови приносити Господу у дан свога помазања: Десетину ефе белога брашна на име ваздањег приноса, половину у јутро а половину у вече.

14 То ће се зготовити у тави, с уљем, и донећеш то пржено; донећеш и скухано, на комаде, као принос на угодан мирис Господу.

15 Свештеник између синова Аронових који буде помазан након њега, чиниће такође тај принос. То је закон вечни пред Господом. То ће се све спалити.

16 Сваки принос свештенички сав ће се спалити. Неће се јести.

17 Господ говори Мојсију и рече:

18 Говори Арону и синовима његовим и реци: Ово је закон за жртву окајања. На месту где се коље жртва паљеница, клаће се пред Господом и жртва окајања. То је пресвето.

19 Свештеник који принесе жртву окајања појешће је. На светом ће је месту појести, у трему шатора од састанка.

20 Што се год дотакне меса њезина биће свето, и ако ко покапље крвљу њезином хаљину, оно што је покапљено праће се на светом месту.

21 Суд земљани у коме се она скухала, разбиће се; ако се је скухала у суду бакреном, он ће се истрти и опрати у води.

22 Од тога ће јести свако мушко између свештеника. То је пресвето.

23 Али се неће јести ни једна жртва окајничка, чија се крв унесе у шатор од састанка да се врши окајање у светилишту. Она ће се огњем спалити.

Глава 7.
1 Ово је закон за жртву за преступ. Она је пресвета. 

2 На месту на коме се коље жртва паљеница, клаће се и жртва за преступ, и крвљу њезином покропиће се олтар озго унаоколо.

3 Приносиће се све сало њезино, реп и сало што покрива црева,

4 оба бубрега и сало што је на њима и оно које покрива слабине и јетра која ће се одвојити од бубрега.

5 Свештеник ће то спалити на олтару на жртву огњену пред Господом. То је жртва за преступ.

6 Свако мушко између свештеника јешће од ње; јешће се на светом месту. То је пресвето.

7 Жртва за преступ је као и жртва окајања. Један је закон за обе. Жртва је за свештеника који њоме врши окајање.

8 Свештеник који принесе нечију жртву добија кожу од жртве коју принесе.

9 Сваки принос печен у пећи, зготовљен у котлу или у тави, онога је свештеника који га принесе.

10 Сваки принос замешен с уљем и сух, свих је синова Аронових, како једнога тако и другога.

11 Ово је закон за жртву захвалницу која се приноси Господу.

12 Ако је неко приноси на име благодарења принеће уз жртву захвалницу колаче без квасца замешене с уљем и погачице без квасца намазане уљем и колаче од белог брашна пржене и замешене с уљем.

13 Овим колачима додаће се хлеб квасни као принос уз жртву захвалницу коју приноси на благодарење.

14 Од сваког приноса један ће се део приносити Господу подизањем, и то ће бити онога свештеника који покропи крвљу од жртве захвалнице.

15 Месо од жртве на благодарење и од жртве захвалнице појешће се у онај дан кад се принесе; неће се ништа до јутра оставити.

16 Ако неко принесе жртву ради испуњења завета или као драговољни принос, жртва ће се јести у онај дан кад се принесе; ако
што остане појешће се сутрадан.

17 Ако од те жртве остане нешто меса до трећега дана, то ће се огњем сажећи.

18 Ако се у трећи дан једе од меса жртве захвалнице, жртва неће бити угодна, и неће се примити ономе који ју је принео; биће ствар нечиста.

19 Месо које би се дотакло чега нечистога неће се јести, него ће се огњем сажећи. Сваки који је чист може јести меса;

20 али који је нечист, а једе меса од жртве захвалнице која припада Господу, тај ће се истребити из народа свога.

21 И ко се дотакне чега нечистога, нечистоте човечје, нечистоте животиње или било које нечисте ствари, па једе меса од жртве захвалнице која припада Господу, тај ће се истребити из народа свога.

22 Господ говори Мојсију и рече:

23 Говори синовима Израиљевим и реци:

24 Не једите сала од вола, ни од овце, ни од козе. Сало од мртве или растргнуте животиње моћи ће служити за какву другу употребу, али ви нећете јести од њега.

25 Ко једе сала од животиња које се приносе на жртву огњем спаљену пред Господом, истребиће се из народа свога.

26 Ни крви нећете јести у становима својим, ни од птице ни од које животиње.

27 Сваки који једе које било крви истребиће се из народа свога.

28 Господ говори Мојсију и рече:

29 Говори синовима Израиљевим и реци: Ко приноси Господу своју жртву захвалницу донеће принос свој од жртве захвалнице.

30 Својим рукама ће носити оно што треба да се сажеже пред Господом; носиће сало с грудима, груди да се обрћу на једну и на другу страну пред Господом.

31 Свештеник ће запалити сало на олтару, а груди ће бити за Арона и за синове његове.

32 Десно плеће од својих жртава захвалница предаћете свештенику, приносећи га подизањем.

33 Онај од синова Аронових који принесе крв и сало од жртве захвалнице добиће десно плеће.

34 Јер груди које се обрћу и плеће које се приноси подизањем ја узимам од синова Израиљевих од свих њихових жртава захвалница, и дајем свештенику Арону и синовима његовим, по закону вечном који ће држати синови Израиљеви.

35 То је право које ће помазање Ароново и синова његових њима дати на жртвама огњем спаљеним пред Господом, од дана кад се прикажу да буду у мојој служби у свештенству.

36 То је оно што Господ заповеда синовима Израиљевим да им дају од дана њиховог помазања. То ће бити вечни закон за потомке њихове.

37 То је закон за жртву паљеницу, за принос, за жртву окајања, за жртву за преступ, за освештање и за жртву захвалницу.

38 То је Господ заповедио Мојсију на гори Синајској, кад заповеди синовима Израиљевим да донесу приносе своје Господу у пустињи Синајској.

Глава 8.
1 Господ говори Мојсију и рече:

2 Узми Арона и синове његове с њим и одежде и уље помазања и теле за жртву окајања, два овна и котарицу бесквасних хлебова;

3 и сазови сав збор пред врата шатора од састанка.

4 Мојсије учини како му заповеди Господ и збор се скупи пред вратима шатора од састанка.

5 Мојсије рече збору: Ево што је Господ заповедио да се учини.

6 Мојсије учини да приступе Арон и синови његови и опра их водом.

7 Он обуче Арону стихар, опаса га појасом, метну му сврх њега ефод, који стеже око њега појасом од ефода и опаса га њим.

8 Метну на њ напрсник, а на напрсник метну Урим и Тумим.

9 Метну му митру на главу и на митру метну спред плочу златну, круну свету, као што Господ заповеди Мојсију.

10 Мојсије узе уље помазања и помаза шатор и све ствари у њему, и освети их.

11 Покропи њим седам пута олтар и помаза олтар и све справе његове, и умиваоницу и подножје њено, да је посвети.

12 Изли уља помазања на главу Арону, и помаза га да се освети.

13 Мојсије учини да приступе и синови Аронони, обуче им стихаре, опаса их појасом и веза им капице на главе, као што му Господ беше запопедио.

14 Учини да се доведе теле окајничко и Арон и синови његови положише руке своје на главу телета окајничког. 

15 Мојсије га закла и узевши крви његове помаза прстом својим рогове од олтара унаоколо, и очисти олтар, а осталу крв изли на подножје олтара, и освети га да се на њему врши окајање.

16 Он узе све сало са црева, јетру, оба бубрега и сало око њих, и запали то на олтару.

17 А теле с кожом, с месом и балегом спали огњем ван логора, као што Господ беше заповедио Мојсију.

18 Он учини да се доведе ован за жртву паљеницу, и Арои и синови његови положише руке на главу од овна.

19 Мојсије га закла и покропи крвљу његовом олтар озго унаоколо.

20 И исекавши овна на комаде, запали главу, комаде и сало.

21 А црева и ноге опра водом и спали целог овна на олтару; и би жртва паљеница на угодни мирис, жртва огњем спаљена пред Господом, као што Господ беше заповедио Мојсију.

22 Он учини да се доведе и други ован, ован за посвећење; и Арон и синови његови положише руке своје на главу од овна.

23 Мојсије га закла, узе крви његове и помаза њом крај деснога уха Арону и палац десне руке његове и палац десне ноге његове. 

24 Мојсије учини да приступе синови Аронови, па и њима помаза истом крвљу крај деснога уха и палац десне руке и палац десне ноге; а осталу крв изли по олтару унаоколо.

25 Узе сало и реп и све сало са црева, јетру и оба бубрега и сало око њих, и плеће десно,

26 а из котарице бесквасних хлебова постављене пред Господом узе један колач бесквасан, један колач хлеба с уљем и једну погачицу и метну их на сало и на плеће десно.

27 Он метну све то Арону на руке и на руке синова његових и обрну на једну и на другу страну пред Господом.

28 Затим Мојсије узе то с руку њихових, и запали на олтару сврх жртве паљенице; то је била жртва посвећења, жртва огњем спаљена на угодни мирис Господу.

29 Мојсије узе груди и обрну их на једну и на другу страну пред Господом: то би део Мојсијев, као што Господ беше заповедио Мојсију.

30 Мојсије узе уља за помазање и крви која беше на олтару и покропи Арона и одежде његове, и синове његове и хаљине њихове; и тако посвети Арона и одежде његове, и синове његове и хаљине њихове с њим.

31 Мојсије рече Арону и синовима његовим: Кухајте то месо на вратима шатора од састанка; ту ћете га јести, с хлебом који је у котарици посвећења, као што сам заповедио говорећи: То ће јести Арон и синови његови.

32 А што остане од меса и хлеба, то ћете огњем сажећи.

33 За седам дана нећете излазити на врата шатора од састанка, докле се не наврше дани вашег посвећења, јер ћете се седам дана посвећивати.

34 Оно што се је учинило данас, то је Господ заповедио да се чини на име окајања за вас.

35 Остаћете дакле седам дана на вратима шатора од састанка, дању и ноћу, и извршићете заповести Господње, да не умрете, јер је то тако мени заповедано.

36 Арон и синови његови учинише све што Господ беше заповедио преко Мојсија.

Глава 9.
1 У осми дан Мојсије сазва Арона и синове његове и старешине Израиљеве.

2 Он рече Арону: Узми теле за жртву окајања и овна за жртву паљеницу, оба без мане, и принеси их пред Господом.

3 Говорићрш синовима Израиљевим и казаћеш: Узмите јаре за жртву окајања и теле и јагње, обоје од године дана, без мане, за жртву паљеницу;

4 вола и овна за жртву захвалницу, да их принесете пред Господом, и принос замешен с уљем, јер ће вам се данас појавити Господ.

5 Они донесоше пред шатор од састанка оно што Мојсије беше заповедио, и сав се збор приближи њима и стаде пред Господа.

6 Мојсије рече: Учините што је заповедио Господ и појавиће вам се слава Господња.

7 Мојсије рече Арону: Приступи к олтару и принеси жртву своју окајничку и жртву своју паљеницу, и врши окајање за себе и за народ, и принеси жртву народа и врши и за њега окајање, као што је Господ заповедио.

8 Арон приступи к олтару и закла теле за своју жртву окајања.

9 Синови Аронови додаше му крв, и он замочи прст свој у крв и помаза рогове од олтара, и изли крв на подножје олтара.

10 Сало, бубреге и јетру од жртве окајничке запали на олтару, као што Господ беше заповедио Мојсију. 

11 А месо и кожу спали огњем ван логора.

12 Он закла жртву. Синови Аронови додаше му крв од ње, и он покропи њом олтар унаоколо.

13 Они му додаше жртву паљеницу исечену на комаде, заједно с главом, и он је запали на олтару; 

14 и оправши црева и ноге од ње, запали их на олтару сврх жртве паљенице.

15 Затим принесе жртву народа. Узе јаре за окајничку жртву народа, закла га, и принесе на окајање као и прво.

16 Принесе жртву и жртвова је по утврђеним прописима.

17 Он принесе принос, узе прегршт од њега и запали на олтару сврх јутрење жртве паљенице.

18 Закла вола и овна на жртву захвалницу за народ. Синови Аронови додаше му крв и он је изли на олтар унаоколо.

19 Додаше му и сало од вола и реп од овна и сало које покрива црева, бубреге и јетру;

20 метнуше све сало на груди и он запали сало на олтару.

21 А груди и десно плеће обрну Арон на једну и на другу страну пред Господом, као што Господ беше заповедио Мојсију.

22 Арон подиже руке своје према народу и благослови га. Затим сиђе, пошто принесе жртву окајања, жртву паљеницу и жртву захвалницу.

23 Мојсије и Арон уђоше у шатор од састанка, а кад опет изиђоше благословише народ, и слава Господња појави се свему народу.

24 Дође огањ од Господа и спали на олтару жртву паљеницу и сало. Сав народ то виде; и сви повикаше од радости и падоше на лице.

Глава 10.
1 Синови Аронови Надав и Авијуд узеше сваки по једну кадионицу, метнуше огањ у њих и на огањ метнуше кад. Они принесоше пред Господом огањ туђ, а то им он не беше заповедио.

2 Тада дође огањ од Господа и удари их, и они погибоше пред Господом.

3 Мојсије рече Арону: То је што каза Господ кад рече: Посветићу се преко оних који приступају к мени, и прославићу се пред целим народом. Арон ћуташе.

4 Мојсије позва Мисаила и Елисафана, синове Озаила, стрица Аронова, и рече им: Дођите и изнесите браћу своју далеко од светилишта изван логора.

5 Они приступише и изнесоше их у хаљинама њиховим изван логора, као што рече Мојсије.

6 Мојсије реч Арону, Елеазару и Итамару, синовима Ароновим: Немојте откривати глава својих ни раздирати хаљина својих, да не изгинете и да се Господ не разгневи на сав збор. Оставите нека браћа ваша, сав дом Израиљев, плаче због пожара које Господ потпали.

7 Не излазите с врата шатора од састанка, да не изгинете, јер је на вама уље помазања Господњега. И они учинише као што Мојсије рече.

8 Господ рече Арону:

9 Вина и жестокога пића нећете пити ни ти, ни синови твоји с тобом, кад улазите у шатор од састанка, да не умрете. То ће вам бити закон вечни за потомке ваше,

10 да бисте могли разликовати оно што је свето од онога што је непосвећено, и оно што је чисто од онога што је нечисто,

11 и да бисте учили синове Израиљеве свим законима које им је дао Господ преко Мојсија.

12 Мојсије рече Арону, Елеазару и Итамару синовима који беху остали Арону: Узмите оно што остане од приноса при жртвама огњем спаљеним пред Господом, и једите то с бесквасним хлебом код олтара, јер је то свето. Јешћете то на светом месту.

13 То је твоје право и право синова твојих над жртвама огњем спаљеним пред Господом; јер је то тако мени заповедано.

14 А груди обртане на једну и на другу страну и плеће приношено подизањем јешћете на чистом месту, ти и синови твоји и кћери твоје с тобом, јер је то дано вама, као право твоје и твоје деце над жртвама захвалницама синова Израиљевих.

15 Они ће плеће приношено подизањем и груди обртане на једну и на другу страну пред Господом доносити заједно са салом које се огњем сажиже. То ће бити за те и за децу твоју по закону вечном, као што је Господ заповедио.

16 Мојсије потражи јаре окајања, али гле, оно беше изгорело. Зато се он разгневи на Елеазара и на Итамара, синове који осташе Арону, и рече:

17 Зашто не једосте жртве окајничке на светом месту? То је свето и Господ вам то даде да бисте ви носили грех свега збора, да бисте на њ вршили окајање пред Господом.

18 И ето крв од жртве није унесна у светилиште; требало је да је једете на светоме месту, као што сам ја заповедио.

19 Арон рече Мојсију: Ето данас принесоше жртву своју окајничку и жртву своју паљеницу пред Господом, и после онога што ми се догоди, да сам данас јео жртву окајања би ли то било добро пред очима Господњим?

20 Мојсије чу и одобри те речи.

Глава 11.
1 Господ говори Мојсију и Арону и рече им:

2 Говорите синовима Израиљевим и реците:
Ово су животиње које ћете јести између свих животиња на земљи:

3 Јешћете од сваке животиње која има папке раздвојене и шапе раздвојене и која прежива. Али нећете јести од оних што само преживају или што само имају папке раздвојене. Тако ви нећете јести камилу јер прежива али нема папака раздвојених. Сматраћете је као нечисту.

5 Дамана, који прежива али нема шапа раздвојених нећете јести. Сматраћете га као нечиста.

6 Нећете јести ни зеца који прежива али нема шапа раздвојених. Сматраћете га као нечиста.

7 Нећете јести ни свиње које имају папке раздвојене али не преживају. Сматраћете их као нечисте.

8 Меса од њих не једите, нити се стрва њихова додевајте. Сматраћете то као нечисто.

9 Ево животиње које ћете јести између оних које су у водама: Јешћете свега што има пераје и љуске и живи у водама, било то у мору или у рекама.

10 А што нема пераје и љуске између свега што се миче у мору и у рекама, и између свега што живи у водама да вам је гадно.

11 Биће вам то гадно. Меса од њих нећете јести и на стрв њихов гадићете се.

12 Што год нема пераје и љуске у водама биће вам гадно.

13 А између птица ове да су вам гадне и да их не једете: Орао, јастреб и морски орао,

14 еја и крагуј од свих врста њихових;

15 гавран од свих врста његових:

16 ној, ћук, лиска и кобац од свих врста њихових;

17 буљина, гњурац и ушара; 

18 лабуд, гем и сврака; рода и чапља од свих врста њихових, пупавац и љиљак.

20 Биће вам гадан сваки гмизавац који лети и који иде на четири ноге.

21 Али између свих гмизаваца који лете и иду на четири ноге једите што има стегна на ногама својим, којима скаче по земљи.

22 Између њих једите ове: арба, солама, харгола и хагава, по врстама њиховим.

23 А остали гмизавци који лете и имају четири ноге, да су вам гадни.

24 Од њих ћете се оскврнити; ко се дотакне мртва тела њихова биће нечист до вечера,

25 и ко год носи мртва тела њихова, опраће хаљине своје и биће нечист до вечера.

26 Сваку животињу која има папке, али не и раздвојене и не прежива, сматраће као нечисту; ко је се год дотакне биће нечист.

27 И што год иде на шапама између свих животиња четвороногих, сматраћете као нечисто; ко се дотакне стрва њихова биће нечист до вечера.

28 И ко носи стрв њихов, опраће хаљине своје и биће нечист до вечера. Сматраћете их као нечисте.

29 Између животиња које пужу по земљи сматраћете као нечисте: ласицу, миша и гуштера по врстама њиховим,

30 јежа, жабу, твора, пужа и кртицу.

31 То сматрајте као нечисто између животиња које пужу. Ко их се дотакне мртвих биће нечист до вечера.

32 Свака ствар на коју падне које од њих мртво, биће нечиста, била то справа дрвена или хаљина или кожа или торба, и свака ствар која се употребљује; она ће се метнути у воду и биће нечиста до вечера, а после ће бити чиста.

33 Сваки суд земљани у који падне што од тога, и што год у њему буде, биће нечисто и разбићете га.

34 Свако јело, ако на њега дође онаква вода, биће нечисто и свако пиће у сваком таквом суду, биће нечисто.

35 И на што год падне што од тела њихова мртва, биће све нечисто, и пећ и огњиште да се развали, јер је нечисто, и биће вам нечисто.

36 А студенац и убао, где се вода скупља, биће чисти;

37 али што се дотакне стрва њихова, биће нечисто.

38 А ако се семе полије водом, па падне што од стрва њихова на семе, биће нечисто.

29 Кад угине животиња од оних које једете, ко се дотакне стрва њезина, биће
нечист до вечера.

40 Ко би јео од стрва њезина, опраће хаљине своје и биће нечист до вечера, а ко би однео стрв њезин, опраће хаљине своје и биће нечист до вечера.

41 Све што пуже по земљи, да вам је гадно; да се не једе.

42 Што год иде на трбуху и што год иде на четири ноге, или има више ногу између свега што пуже по земљи, то не једите, јер је гадост.

43 Немојте се поганити ничим што гамиже и немојте се скврнити њима, да не будете нечисти с њих.

44 Јер сам ја Господ, Бог ваш. Зато се освећујте и будите свети, јер сам ја свет; и немојте се скврнити ничим што пуже по земли.

45 Јер сам ја Господ, који сам вас извео из земље египатске, да будем ваш Бог. Будите дакле свети, јер сам ја свет.

46 Ово је закон за животиње, за птице, за све животиње које се мичу по води и за све животиње с које пужу по земљи,

47 да распознате нечисто од чистога и животињу која се једе од животиње која се не једе.

Глава 12.
1 Господ говори Мојсију и рече:

2 Говори синовима Израиљевим и реци. Кад жена затрудни и роди мушко, биће нечиста за седам дана; биће нечиста као у дане свог месечног прања.

3 У осми дан дете ће се обрезати.

4 Она ће остати још тридесет и три дана да се очисти од своје крви: она се неће додевати ниједне ствари свете и неће ићи у светилиште док се не наврше дани очишћења њезина.

5 Ако роди женско, биће нечиста две недеље дана, као у дане свог месечног прања; и остаће шездесет и шест дана да се очисти од крви своје.

6 Кад се наврше дани чишћења њезина, за сина или за кћер, донеће свештенику на врата шатора од састанка јагње од године за жртву паљеницу и голупче или грлицу за жртву за грех.

7 Свештеник ће их принети на жртву пред Господом, и вршиће окајање греха њезиног; и она ће се очистити од течења крви своје. То је закон за жену која роди мушко или женско дете.

8 Ако не може дати јагњета, онда ће узети две грлице или два голубића, једно за жртву паљеницу а друго за жртву окајања, и свештеник ће вршити окајање греха њезиног, и биће чиста.

Глава 13.
1 Господ говори Мојсију и Арону и рече:

2 Кад човек има на кожи тела свога оток, лишу или пегу која на кожи тела његова личи на рану од губе, он ће се довести к свештенику Арону, или којему од синова његових који су свештеници.

3 Свештеник ће прегледати рану на кожи тела његова. Ако је длака на рани побелела и рана изгледа дубља од коже тела његова, онда је то рана од губе, и свештеник који га је прегледао, прогласиће га да је нечист.

4 Ако је на кожи тела његова бела пега која не изгледа дубља од коже, а ни длака није побелела, онда ће свештеник човека с таком раном затворити за седам дана.

5 Седмог дана ће га свештеник прегледати; ако опази да се рана није развила и да се није раширила по кожи, свештеник ће га по други пут затворити за седам дана.

6 Свештеник ће га седмог дана по други пут прегледати. Ако је рана постала бледа и није се даље раширила по кожи, свештеник ће га прогласити да је чист, лиша је; он ће опрати хаљине своје и биће чист.

7 Али ако се лиша рашири по кожи његовој пошто се показао свештенику да га прогласи да је чист, он ће се по други пут показати свештенику на преглед.

8 Свештеник ће га прегледати. Ако се је лиша раширила по кожи његовој, свештеник ће га прогласити да је нечист; губа је.

9 Кад је на човеку рана од губе повешће се свештенику. Свештеник ће га прегледати. Ако је на кожи бео оток и ако је тај оток учинио да длака побели и ако се у отоку види траг од живог меса, 

11 то је губа застарела на кожи тела тог човека. Свештеник ће га прогласити да је нечист, неће га затворити, јер је нечист. 

12 Ако се губа изаспе по кожи човеку на коме је рана, и покрије сву кожу од главе до пете, свуда где га свештеник погледа, свештеник ће га прегледати,

13 и кад види да је губа покрила цело тело, прогласиће онога који је имао рану да је чист; јер пошто је сав побелео, чист је.

14 Али чим се на њему покаже живо месо, биће нечист.

15 Кад свештеник види живо месо, прогласиће га да је нечист, оно је живо месо нечисто: губа је.

16 Ако се живо месо промени и побели, он ће ићи к свештенику.

17 Свештеник ће га прегледати и ако је рана побелела, свештеник ће га прогласити да је чист: чист је.

18 Ако је неко на кожи тела свога имао гнојаницу која је зарасла,

19 а после на месту где је била гнојаница покаже се бео оток или пега бела и црвенкаста, тај ће се показати свештенику.

20 Свештеник ће га прегледати. Ако је пега дубља од коже и длака је на њој побелела, свештеник ће га прогласити да је нечист: рана је од губе, која је избила из гнојанице.

21 Ако свештеник види да длака на пеги није побелела и да пега није дубља од коже, и да је избледела, он ће тог човека затворити за седам дана.

22 Ако се пега раширила по кожи, свештеник ће га прогласити да је нечист: рана је од губе.

23 Али ако је пега остала на истоме месту и није се раширила, ожиљак је од гнојанице, и свештеник ће га прогласити да је чист.

24 Ако је неко имао на кожи тела свога опекотину па се на трагу од опекотине покаже пега бела или црвенкасто-бела,

25 свештеник ће га прегледати. Ако је длака на пеги побелела, и ако пега изгледа дубља од коже, губа је која је избила из ожеглине, свештеник ће прогласити тог човека да је нечист: рана је од губе.

26 Ако свештеник види да на пеги нема беле длаке, и да она није дубља од коже и да је избледела, затвориће тог човека за седам дана.

27 Свештеник ће га седмог дана прегледати. Ако се пега раширила по кожи, свештеник ће га прогласити да је нечист: рана је од губе.

28 Али ако је пега остала на истом месту и није се раширила по кожи, и избледела је, онда је то оток од ожеглине; свештеник ће га прогласити да је чист, јер је то ожиљак од ожеглине.

29 Ако се у човека или у жене појави рана на глави или на бради,

30 свештеник ће прегледати рану. Ако она изгледа дубља од коже и на њој је длака жућкаста и танка, свештеник ће прогласити да је то лице нечисто: то је шуга, губа на глави или на бради.

31 Ако свештеник види да рана од шуге није дубља од коже и да на њој нема црне длаке, затвориће за седам дана онога који има рану од шуге.

32 Свештеник ће седмог дана прегледати рану. Ако се шуга није даље раширила, нити је длака на њој пожутела, нити шуга изгледа дубља од коже,

33 тада ће онај који има шугу да се обрије, али неће да обрије место где је шуга, и свештеник ће га затворити још седам дана.

34 Седмог дана свештеник ће опет прегледати шугу. Ако се шуга није даље раширила по кожи, и ако не изгледа дубља од коже, свештеник ће га прогласити да је чист, он ће опрати хаљине своје и биће чист. 

35 Али ако се шуга рашири по кожи пошто је био проглашен да је чист,

36 свештеник ће га прегледати. Ако се шуга раширила по кожи, свештеник неће више гледати има ли жутих длака: нечист је.

37 Ако опази да се шуга није проширила и да је по њој израсла црна длака, шуга се залечила; чист је, и свештеник ће га прогласити да је чист.

38 Кад се у човека или у жене појаве пеге по кожи тела њиховог, пеге беле, 

39 свештеник ће их прегледати. Ако на кожи тела њиховог буду бледе пеге, то су само пеге које су се осуле по кожи; чисти су.

40 Коме опадне коса с главе, ћелав је, чист је. 

41 Ако му спреда опадне коса с главе, пола је ћелав, и чист је.

42 Али ако се на глави сасвим ћелавој или пола ћелавој појави бела и црвенкаста рана, губа је изашла на глави сасвим ћелавој или пола ћелавој. 

43 Свештеник ће га прегледати. Ако опази бео и црвенкаст оток на глави сасвим ћелавој или пола ћелавој, налик на губу по кожи осталога тела,

44 то је човек губав, нечист је, и свештеник ће га прогласити да је нечист, губа му је на глави.

45 Губавац на коме је рана, носиће раздрте хаљине и ићи ће гологлав; покриће браду и викаће: Нечист, нечист!

46 Докле је год рана на њему биће нечист: нечист је. Живеће сам, и стан ће му бити изван логора.

47 Ако на којој хаљини буде траг од губе, на хаљини вуненој или ланеној,

48 на основи или на потки од лана или од вуне, или на којој кожи, или на чему год од коже,

49 и тај траг буде зеленкаст или црвенкаст на хаљини или на кожи, на основи или на потки, или на чему год од коже, то је траг од губе, и он ће се показати свештенику.

50 Свештеник ће прегледати траг и затвориће за седам дана ствар на којој је тај траг.

51 Седмога дана прегледаће траг. Ако се траг раширио по хаљини или по основи или потки, или по кожи, или по чему год од коже, траг је од застареле губе, ствар је нечиста.

52 Он ће спалити ту хаљину или основу, или потку од вуне или од лана, или што год буде од коже, на чему буде траг, јер је то губа
застарела; и то ће се огњем спалити.

53 Али ако свештеник види да се траг није раширио по хаљини, или по основи, или по потки, или по чему год од коже,

54 наредиће да се опере оно на чему је траг, па ће то опет затворити за седам дана.

55 Свештеник ће прегледати траг пошто се он опере.

56 Ако свештеник види да је траг избледео пошто је опран, онда ће га он откинути од хаљине, од коже, од основе или од потке.

57 Ако се он још покаже на хаљини, на основи, или на потки или на чему год од коже, осутак је од губе и спалиће огњем оно на чему буде.

58 Хаљина, основа или потка, или што му драго од коже, што се опрало и с чега је траг ишчезао, опраће се још једанпут и биће чисто.

59 То је закон за губу на хаљини вуненој или ланеној, или на основи или потки, или на чему год од коже, по коме се може знати је ли што чисто или нечисто.

Глава 14.
1 Господ говори Мојсију и рече:

2 Ово је закон за губавца у дан његовог чишћења. Он ће се довести свештенику. 

3 Свештеник ће изићи из логора и прегледаће губавца.

4 Ако је губавац оздравио од ране од губе, свештеник ће наредити да се за онога који има да се чисти, узму две птице живе и чисте, дрва кедрова, гримиза и исопа.

5 Свештеник ће наредити да се једна птица закоље над једним земљаним судом, над водом живом.

6 Он ће узети живу птицу, дрво кедрово, гримиз и исоп, и све ће то заједно са живом птицом замочити у крв од заклане птице над водом живом.

7 Покропиће седам пута онога који треба да се чисти од губе, и прогласиће га да је чист, и пустиће живу птицу у поље.

8 Онај који се чисти опраће хаљине своје и обријаће све длаке своје, и биће чист. Затим ће моћи да уђе у логор, али ће за седам дана остати изван шатора свога.

9 Седмог дана обријаће све длаке своје, главу своју, браду своју, обрве своје, обријаће све длаке своје; опраће хаљине своје, окупаће се у води, и биће чист.

10 Осмог дана узеће два јагњета, без мане, једну овцу од године, без мане, и три десетине ефе белог брашна замешена с уљем за принос, и један лог уља.

11 Свештеник који врши чишћење поставиће човека који се чисти заједно с тим стварима пред Господа на вратима шатора од састанка.

12 Свештеник ће узети једно од два јагњета и приносиће га на жртву за преступ заједно с логом уља, и обрнуће на једну и на другу страну пред Господом.

13 Заклаће јагње на месту где се кољу жртве окајања и жртве паљенице, на светом месту, јер у жртви за преступ, као и у жртви окајања, жртва припада свештенику: света је ствар.

14 Свештеник ће узети крви од жртве за преступ и помазаће крај деснога уха ономе који се чисти и палац десне руке његове и десне ноге његове.

15 Затим ће свештеник узети од лога уља и налиће га у свој леви длан.

16 Свештеник ће замочити прст од своје десне руке у уље које има у левом длану и извршиће прстом својим седам пута кропљење пред Господом.

17 Уљем које му остане у длану свештеник ће помазати крај деснога уха ономе који се чисти, палац десне руке његове и палац десне ноге његове, поврх крви од жртве за преступ. 

18 А оним што му још остане уља у длану, свештеник ће помазати главу ономе који се чисти; и свештеник ће за њега вршити очишћење пред Господом.

19 Затим ће свештеник приносити жртву окајања и вршиће окајање за онога који се чисти од своје нечистоте. После ће заклати жртву паљеницу.

20 Жртву паљеницу приносиће свештеник заједно с приносом на олтару и вршиће окајање за тог човека, и он ће бити чист.

21 Ако је он сиромах и не може донети толико, онда ће узети само једно јагње за жртву за преступ, да се принесе жртва обртана за очишћење његово, једну десетину ефе белога брашна замешена с уљем за принос, лог уља

22 и две грлице или два голубића, према својој моћи, једно за жртву окајања а друго за жртву паљеницу.

23 Све ће то он донети свештенику у осми дан свог очишћења на врата шатора од састанка, пред Господом.

24 Свештеник ће узети јагње за преступ и лог уља, и обрнуће пред Господом на једну и на другу страну.

25 Заклаће јагње жртве за преступ, и свештеник ће узети крви од жртве за преступ и помазаће крај деснога уха ономе који се чисти и палац десне руке његове и палац десне ноге његове.

26 Свештеник ће налити уља у свој десни длан.

27 Свештеник ће замочити прст од десне руке своје у уље што му је у левом длану и пошкропиће њим седам пута пред Господом. 

28 Уљем које му је у длану помазаће свештеник крај деснога уха ономе који се чисти и палац десне руке његове и палац десне ноге његове, по месту где је крв од жртве за преступ.

29 Уљем које му остане у длану ломазаће свештеник главу ономе који се чисти, да за њега врши окајање пред Господом.

30 Затим ће приносити једну од две грлице или једног од два голубића које је могао да да,

31 једно на жртву окајања а друго на жртву паљеницу; и свештеник ће вршити окајање пред Господом за онога који се чисти.

32 То је закон за очишћење онога који има рану од губе и чија су средства оскудна.

33 Господ говори Мојсију и Арону и рече:

34 Кад доћете у земљу Хананску, коју вама дајем, па ја пустим заразу од губе на коју кућу у земљи коју ћете држати,

35 онда онај чија је кућа нека јави то свештенику и нека рече: Видим нешто као траг од губе на кући својој.

36 Свештеник пре него што уђе да прегледа траг наредиће да се кућа испразни, да не би постало нечисто све што је у кући. Затим ће свештеник улазити да прегледа кућу.

37 Свештеник ће прегледати траг. Ако види да он показује на зидовима кућним рупице зеленкасте или црвенкасте, које изгледају дубље од површине зида,

38 он ће изићи из куће и кад буде на вратима наредиће да се кућа затвори за седам дана.

39 Свештеник ће се повратити у седми дан, па ако види да се траг даље раширио по зидовима кућним,

40 заповедаће да се повади камење на коме је траг и да се избаци изван града на место нечисто.

41 Он ће наредити да остружу кућу изнутра свуда унаоколо, и прах што састружу да проспу изван града на нечисто место,

42 и да узму друго камење и углаве на место где је било пређашње камење, а тако исто и да узму други креч да олепе кућу.

43 Ако се траг поврати и опет избије у кући пошто је повађено камење и остругана кућа и наново олепљена,

44 свештеник ће опет доћи. Ако види да се траг раширио по кући, то је застарела губа на кући: кућа је нечиста.

45 Кућа ће се разрушити, и камење и грађа и сав леп од оне куће износиће се изван града на нечисто место.

46 Који буде ушао у ту кућу док је она била затворена, биће нечист до вечера.

47 И ко буде спавао у тој кући опраће хаљине своје, тако исто и ко буде јео у тој кући опраће хаљине своје.

48 Ако свештеник, вративши се у кућу, види да се траг није раширио ло кући пошто је кућа на ново олепљена, прогласиће је да је чиста, јер се траг исцелио.

49 Да би вршио очишћење оне куће узеће две птице, дрва кедрова, гримиза и исопа

50 Заклаће једну од те две птице над судом земљаним и над водом живом.

51 Узеће дрво кедрово, исоп, гримиз и другу птицу живу, и замочиће то у крв од заклане птице и у воду живу, и покропиће кућу седам пута.

52 Очистиће кућу крвљу птичијом, водом живом, птицом живом, дрветом кедровим, исопом и гримизом.

53 Затим ће пустити птицу живу у поље. Тако ће он за ту кућу вршити очишћење, и она ће бити чиста.

54 Ово је закон за сваку рану од губе и за шугу,

55 за губу на хаљинама и на кућама,

56 за отоке, за красте и за пеге;

57 да се зна кад је што нечисто и кад је чисто.

58 То је закон о губи.

Глава 15.
1 Господ говори Мојсију и Арону и рече:

2 Говорите синовима Израиљевим и реците им: Човек који има слузоток нечист је.

3 Због слузотока он је нечист, било да испусти тело његово капање своје, или устави капање у телу његовом, нечист је.

4 Свака постеља на коју он леже биће нечиста; и све на што седе биће нечисто.

5 Који се дотакне постеље његове опраће хаљине своје и окупаће се у води, и биће нечист до вечера.

6 Ко седне на оно на чему је он седео, опраће хаљине своје и окупаће се у води, и биће нечист до вечера.

7 Ко се дотакне тела његовог опраће хаљине своје и окупаће се у води, и биће нечист до вечера.

8 Ако онај који има слузоток пљуне на чистога, овај ће опрати хаљине своје и окупаће се у води, и биће нечист до вечера.

9 Свако седло на коме би седео онај који има слузоток биће нечисто.

10 Ко се дотакне чега год што је било под њим, биће нечист до вечера, и ко што тако носи опраће хаљине своје и окупаће се у води, и биће нечист до вечера.

11 Онај кога се дотакне онај који има слузоток, и не опере руку својих водом, испраће хаљине своје и окупаће се у води, и биће нечист до вечера.

12 Земљани суд кога се дотакне онај који има слузоток, разбиће се, а дрвени суд опраће се водом.

13 Кад се он очисти од капања свога, бројаће седам дана пошто се очисти, опраће хаљине своје и опраће тело своје водом живом, и биће чист.

14 Осмог дана узеће две грлице или два голубића, доћи ће пред Господа на врата шатора од састанка и предаће их свештенику.

15 Свештеник ће их приносити, једно на жртву окајања а друго на жртву паљеницу; и свештеник ће за њега извршити окајање пред Господом за слузоток његов.

16 Човек који је имао течење семена опраће водом цело тело своје и биће нечист до вечера.

17 Свака хаљина и свака кожа на коју се буде просуо опраће се водом и биће нечист до вечера.

18 Ако је која жена лежала с таким човеком, обоје ће се окупати у води и биће нечисти до вечера.

19 Жена која има месечно прање, течење крви од тела свога, одвојиће се седам дана, и ко је се год дотакне биће нечист до вечера.

20 Оно на што она легне док је нечиста, биће нечисто и оно на што седне биће нечисто.

21 Ко се дотакне постеље њезине, опраће хаљине своје и окупаће се у води, и биће нечист до вечера.

22 Ко се дотакне чега на чему је она седела, опраће хаљине своје и окупаће се у води, и биће нечист до вечера.

23 Што год било на постељи њезиној, или на чему је она седела, ко се тога дотакне биће нечист до вечера.

24 Ако би који човек легао с њом, те би нечистота њезина дошла на њ, биће нечист седам дана и постеља на којој лежи биће нечиста.

25 Жена од које би ишла крв за неколико дана сем обичног прања, или чије би прање трајало дуже од обичнога времена, биће нечиста за цело време њеног течења, као у време месечног прања.

26 Постеља на којој лежи док траје течење, биће као и постеља кад има месечно прање, и на чему би год она седела, биће нечисто као кад има месечно прање.

27 Ко се год дотакне тих ствари биће нечист, опраће хаљине своје и биће нечист до вечера.

28 Кад се она очисти од течења крви своје, бројаће седам дана, и онда ће бити чиста.

29 Осмог дана узеће две грлице или два голубића и однеће их свештенику на врата шатора од састанка.

30 Свештеник ће приносити једно на жртву окајања а друго на жртву паљеницу. Свештеник ће за њу вршити пред Господом окајање за течење због којег је била нечиста.

31 Удаљићете синове Израиљеве од нечистота њихових, да не умру због нечистота својих, скврнећи шатор мој који је усред њих.

32 То је закон за онога који има слузоток, за онога који је имао течење семена,

33 за жену кад има месечно прање и за свакога који има течење, било мушко или женско, и за човека који би лежао с нечистом женом.

Глава 16.
1 Господ говори Мојсију, пошто погибоше два сина Аронова, а погибоше кад приступише пред Господа.

2 Господ рече Мојсију: Реци Арону, брату своме, да не улази у свако доба у светилиште иза завесе пред заклопцем који је на ковчегу, да не умре, јер ћу се ја појављивати у облаку над заклопцем.

3 Ево како ће Арон улазити у светилиште: Узеће јунца за жртву окајања и овна за жртву паљеницу.

4 Обући ће свети стихар и носиће на телу своме гаће ланене; опасаће се ланеним појасом и метнуће митру ланену на главу. То су хаљине свете које ће обући пошто опере тело своје водом.

5 Принеће од збора синова Израиљевих два јарца за жртву окајања и једног овна за жртву паљеницу.

6 Арон ће приносити јунца свога окајничког за себе и за дом свој.

7 Узеће два јарца и метнуће их пред Господа на врата шатора од састанка.

8 Арон ће бацити коцке за та два јарца: једну коцку за Господа а другу коцку за Азазела.

9 Арон ће приносити на жртву јарца на кога падне коцка за Господа, и принеће га на жртву окајања.

10 А јарца на кога падне коцка за Азазела метнуће жива пред Господа, да с њим врши окајање, па ће га пустити у пустињу за Азазела.

11 Арон ће приносити јунца свога на жртву окајања за себе и за дом свој. Заклаће јунца свога за окајничког.

12 Узеће кадионицу пуну жара с олтара који је пред Господом, и две пуне прегршти када мириснога истуцанога, и унеће то иза завесе.

13 Метнуће кад на огањ пред Господом, да дим од када покрије заклопац на сведочанству, и он неће умрети.

14 Узеће крви од јунца и покропиће прстом својим по заклопцу према истоку. Покропиће седам пута том крвљу пред заклопцем прстом својим.

15 Заклаће јарца окајања за народ, и унеће крв његову иза завесе; и учиниће с крвљу његовом као што је учинио с крвљу јунчијом, и покропиће њом по заклопцу и пред заклопцем.

16 Тако ће он вршити окајање за светилиште због нечистота синова Израиљевих, и због преступа којима су они згрешили. Исто ће тако чинити и за шатор од састанка који је међу њима усред нечистота њихових.

17 Кад он улази да врши окајање у светилишту и докле не изиђе никог неће бити у шатору од састанка. Он ће вршити окајање за себе, за дом свој и за сав збор Израиљев.

18 Излазећи он ће ићи к олтару који је пред Господом и вршиће окајање за олтар; узеће крви од јунца и од јарца и помазаће рогове од олтара унаоколо.

19 Покропиће олтар седам пута истом крвљу прстом својим; очистиће га и посветиће га због нсчистота синова Израиљевих.

20 Кад врши окајање за светилиште, за шатор од састанка и за олтар, учиниће да доведу јарца живога.

21 Арон ће положити руке своје на главу живога јарца, исповедиће над њим сва злодела синова Израиљевих и све преступе њихове у свим гресима њиховим, и метнуће их на главу јарцу, па ће га истерати у пустињу с помоћу човека који ће за то бити одређен.

22 Јарац ће однети на себи сва злодела њихова у пусту земљу; истераће се у пустињу.

23 Арон ће улазити у шатор од састанка и свућиће ланене хаљине које је обукао кад је улазио у светилиште и оставиће их онде.

24 Опраће тело своје на светом месту и узеће опет хаљине своје. Затим ће изићи и приносиће своју жртву паљеницу и жртву паљеницу народа и вршиће окајање за себе и за народ.

25 Сало од жртве окајања спалиће на олтару.

26 Ко буде истерао јарца за Азазела, опраће хаљине своје и окупаће тело своје у води, па ће онда улазити у логор.

27 Јунац окајнички и јарац окајнички, чија је крв унесена да се врши окајање у светилишту, изнеће се изван логора, те ће се коже њихове и месо њихово и балега њихова огњем спалити.

28 Ко их буде спалио опраће хаљине своје и окупаће тело своје у води, па ће онда ући у логор.

29 То је за вас вечни закон: Седмог месеца, седмог дана тог месеца, смирићете душе своје, и нећете радити никакав рад, ни домородац ни странац који међу вама пребива.

30 Јер ће се тог дана вршити за вас окајање, да се очистите; бићете очишћени од свих греха својих пред Господом.

31 То ће за вас бити суботни дан, дан почивања, и ви ћете смирити душе своје. То је вечни закон.

32 Окајање вршиће свештеник помазани који ће бити освећен да у свештенству наследи оца свога; он ће се обући у ланене хаљине, у свете хаљине.

33 Он ће вршити окајање за свето светилиште, за шатор од састанка и за олтар, и он ће вршити окајање и за свештенике и за цео народ.

34 То ће вам бити вечни закон; једанпут у години вршиће се окајање за синове Израиљеве због свих греха њихових. И учини се као што је Господ заповедио Мојсију.

Глава 17.
1 Господ говори Мојсију и рече:

2 Говори Арону и синовима његовим и свим синовима Израиљевим, и реци им: Ево што је Господ заповедио:

3 Kо из дома Израиљева закоље вола, јагње или козу у логору или изван логора,

4 а не доведе на врата шатора од састанка да принесе принос Господу пред шатором Господњим, крив је за крв; пролио је крв; тај ће се човек истребити из народа свога.

5 Зато синови Израиљеви да не кољу жртве своје у пољу, него нека их доведу Господу на врата шатора од састанка к свештенику, и нека их принесу Господу на жртву захвалницу.

6 Свештеник ће покропити крвљу по олтару Господњем на вратима шатора од састанка, а сало ће спалити на угодни мирис Господу.

7 Они неће више приносити жртве своје јарцима с којима се срамоте. То ће бити вечни закон за њих их и за потомке њихове.

8 Зато им реци: Kо год од дома Израиљева или између странаца који се баве међу њима приноси жртву паљеницу или другу жртву,

9 а не доведе је на врата шатора од састанка, да је принесе Господу, тај ће се човек истребити из народа свога.

10 Ако неко из дома лзраиљева или између странаца који се баве међу њима, једе какве било крви, окренућу лице своје насупрот таквом човеку који буде јео крви, и истребићу га из народа његовог.

11 Јер је живот тела у крви; а ја сам је дао на олтар да се окају душе ваше; јер крв душу окаје, јер је у њој живот.

12 Зато рекох синовима Израиљевим: Нико између вас да не једе крви; ни странац који се бави међу вама да не једе крви.

13 Kо би год између синова Израиљевих или између странаца који се баве код њих, уловио животињу или птицу која се једе, нека исцеди крв из ње и заспе је земљом.

14 Јер је крв живот свакога тела; у крви је његовој живот. Зато рекох синовима Израиљевим: Kрви ни једнога тела не једите, јер је живот свакога тела крв његова. Kо је год једе биће погубљен.

15 Kо би јео месо од животиње која цркне или коју раскине звер, био домородац или странац, опраће хаљине своје и окупаће се у води, и биће нечист до вечера, а после ће бити чист.

16 Ако их не опере и тело своје не окупа, носиће казну греха свога.

Глава 18.
1 Господ говори Мојсију и рече:

2 Говори синовима Израиљевим и реци им: Ја сам Господ Бог ваш. 

3 Нећете чинити што се чини у земљи египатској, у којој сте били, ни што се чини у земљи Хананској, у коју вас водим: нећете следовати обичаје њихове.

4 Ви ћете моје законе вршити и моје уредбе држати; ви ћете их вршити. Ја сам Господ, Бог ваш. 

5 Држаћете законе моје и наредбе моје, ко их врши живеће кроз њих. Ја сам Господ.

6 Нико од вас неће приступити к рођаки својој да открије голотињу њену. Ја сам Господ.

7 Не откри голотињу оца свога, ни голотињу матере своје. Мати ти је не откри голотињу њезину.

8 Не откри голотињу жене оца свога. То је голотиња оца твога.

9 Не откри голотињу сестре своје, кћери оца или кћери матере своје, рођене у кући или изван куће, не откри голотиње њихове.

10 Не откри голотиње кћери сина или кћери своје, јер то је твоја голотиња.

11 Не откри голотињу кћери жене оца свога, коју је родио отац твој. Сестра ти је.

12 Не откри голотињу сестре оца свога; сродна је крв с оцем твојим.

13 Не откри голотињу сестре матере своје, јер је сродна крв с матером твојом.

14 Не откри голотињу брата оца свога приступајући к жени његовој. Стрина ти је.

15 Не откри голотиње у жене сина свога; снаха ти је, не откри голотињу њезину.

16 Не откри голотиње у жене брата свога; голотиња је брата твога.

17 Не откри голотиње жене и кћери њезине; кћери сина њезина ни кћери кћери њезине, немој узети да откријеш голотињу њихову; сродна су ти крв; злодело је.

18 Не узми сестре жене своје да изазиваш љубомору откривајући голотињу њену поред жене своје за живота њезина.

19 Не иди к жени у време њене месечне нечистоте, да откријеш голотињу њену.

20 Не састани се са женом ближњега свога скврнећи се с њом.

21 Не дај дете своје да се однесе Молоху, да не оскврниш имена
Бога свога. Ја сам Господ.

22 С мушкарцем не лези као са женом. Гадост је.

23 Живинчета никаквога немој облежати скврнећи се с њим;
и жена да не легне под живинче. Гадост је.

24 Немојте се скврнити ни једном од тих ствари; јер су се свим тим стварима оскврнили народи које ћу одагнати испред вас.

25 Цела се је та земља од тога оскврнила; казнићу злодела њена и земља ће избљувати становнике своје.

26 Ви ћете држати законе моје и наредбе моје, и нећете починити ни јед-
ну од тих гадости, а ни домородац ни странац који се бави међу
вама.

27 Јер све те гадости чинише људи који су пре вас били у тој земљи и земља је од тога оскврњена.

28 Пазите се да не избљује та земља вас, ако је оскврните као што је избљувала народе који су у њој пре вас били.

29 Јер ко учини што од тих гадости истребиће се из народа свога.

30 Ви ћете држати заповести моје, и нећете примити ништа од гадних обичаја који су се држали пре вас, и нећете се скврнити о њих. Ја сам Господ, Бог ваш.

Глава 19.
1 Господ говори Мојсију и рече:

2 Говори свему збору синова Израиљевих, и реци им: Будите свети, јер сам ја свет, Господ, Бог ваш.

3 Сваки ће од вас поштовати матер своју и оца свога и држаће суботе моје. Ја сам Господ, Бог ваш.

4 Нечете се обраћати к идолима и нећете градити себи богова ливених. Ја сам Господ, Бог ваш.

5 Kад приносите жртву захвалницу Господу, приносићете је тако да она буде угодна.

6 Жртва ће се јести у дан у који је принесете или сутрадан; а што остане до трећега дана, то ће се огњем сажећи.

7 Ако би се што у трећи дан јело гадост је, и жртва неће бити угодна.

8 Kо је једе носиће казну греха свога, јер оскврни оно што је Господу посвећено; и зато ће се он истребити из народа свога.

9 Kад жањеш род земље своје, оставићеш један окрајак њиве своје непожњевен и нећеш пабирчити по жетви.

10 Ни по винограду своме нећеш палетковати, и нећеш купити зрна која падну по винограду твоме. Оставићеш то за сиромахе и за странце. Ја сам Господ, Бог ваш.

11 Не крадите; не лажите и не варајте један другога.

12 Не куните се именом мојим криво; јер бисте оскрвнили име Бога свога. Ја сам Господ.

13 Не угњетавај ближњега свога и немој му ништа на силу отимати. Плату надничареву не задржи код себе до јутра.

14 Не псуј глухога и не мећи пред слепога нешто да се спотакне; јер ћеш се ти бојати Бога свога. Ја сам Господ.

15 Не чини неправду у судовима својим; не угађај сиромаху зато што је сиромах и не поводи се за богатим зато што је богат, него право суди ближњему своме.

16 Не шири клевете по народу своме и не устај на крв ближњега свога. Ја сам Господ.

17 Не мрзи брата свога у срцу своме; гледаћеш да покараш ближњега свога, али нећеш због њега на себе грех навући.

18 Не буди осветљив, и не носи срдње на синове народа свога; него љуби ближњега свога као самога себе. Ја сам Господ.

19 Законе моје држите. Живинчета свога не пуштај на живинче друге врсте; не засејавај њиве своје двојаким семеном, и не облачи на себе хаљине од двојаких ткања.

20 Ако неко облеже робињу која је испрошена за другога, али није откупљена ни ослобођена, они ће бити обоје кажњени, али се неће смрћу казнити, јер она није била ослобођена.

21 Човек ће принети Господу жртву за преступ свој на врата шатора од састанка, принеће овна на жртву за преступ.

22 Свештеник ће вршити за њега окајање овном принесеним за преступ, и биће му опроштен грех који је починио.

23 Kад уђете у земљу и насадите свакојакога воћа, ви ћете сматрати воћке као необрезане; до три године ћете их сматрати као необрезане и нећете их јести.

24 Четврте године биће сав плод њихов посвећен у весељу
Господу.

25 Пете године јешћете воћке с њих а и даље ћете их брати. Ја сам Господ, Бог ваш.

26 Ништа не једите с крвљу. Не посматрајте змије ни облаке да би по њима будућност гатали.

27 Не стризите крајеве косе своје у округ и не обријте крајеве браде своје.

28 За мртвацем не режите се по телу своме, нити ударајте на се какових знакова. Ја сам Господ.

29 Немој обесчастити кћери своје пуштајући је да се пода блуду, да се не би земља подала блуду и напунила се злочина.

20 Држите суботе моје и поштујте светилиште моје. Ја сам Господ.

31 Не обраћајте се онима који духове призивају ни гатарима, нити их тражите, да се не скврните о њих. Ја сам Господ, Бог ваш.

32 Пред седом главом устани и поштуј лице стараца, и бој се Бога свога. Ја сам Господ.

33 Ако дође странац у вашу земљу да с вама борави не угњетавајте га.

34 Са странцем који код вас борави поступаћете као са оним који је домородац међу вама, и љубићете га као себе саме; јер сте и ви били странци у земљи египатској. Ја сам Господ, Бог ваш.

35 Не чините неправде ни у суђењима ни у мерама за дужину, ни у мерама за тежину, ни у мерама за запремину.

36 Мерила нека су вам права, тегови прави, ефа права, ин прав. Ја сам Господ, Бог ваш, који сам вас извео из земље египатске.

37 Држите све законе моје и све наредбе моје и вршите их. Ја сам Господ.

Глава 20.
1 Господ говори Мојсију и рече:

2 Реци синовима Израиљевим: Ко год између синова Израиљевих или између странаца који се баве у Израиљу да дете своје Молоху биће кажњен смрћу: народ земље ће га каменовати.

3 И ја ћу окренути лице своје насупрот таквом човску, и истребићу га из народа његовог, што дете своје даде Молоху, и упрља светилиште моје и оскврни свето име моје.

4 Ако народ затвори очи испред тог човека кад да дете своје Молоху и нс убије га,

5 ја ћу окренути лице своје насупрот том човеку и насупрот дому његовом, и истребићу га из народа његовог са свим онима који се срамоте као он пред Молохом.

6 Ако се ко обрати мртвима или духовима да се поред њих срамоти, окренућу лице своје, насупрот њему и истребићу га из народа његовог.

7 Посвећујте се и будите свети, јер сам ја Господ Бог ваш.

8 Чувајте законе моје и вршите их. Ја сам Господ који вас посвећујем.

9 Ко опсује оца свога или матер своју биће кажњен смрћу; опсовао је оца свога или матер своју: крв ће његова на њега пасти.

10 Човек који учини прељубу са туђом женом, који учини прељубу са женом ближњега свога, и човек и браколомна жена биће кажњени смрђу.

11 Ако неко легне са женом оца свога и открије тако голотињу оца свога, тај ће се човек и та жена обоје смрђу казнити: крв ће њихова на њих пасти.

12 Ако неко легне са женом сина свога, обоје ће се смрћу казнити: учинише поремећење: крв ће њихова на њих пасти.

13 Ако неко леже с мушкарцем као са женом, обојица учинише ствар гадну; обојица ће се смрћу казнити: крв ће њихова на њих пасти.

14 Ако неко узме за жену матер и кћер њезину, то је злочин; он и она ће се огњем спалити, да не буде такав злочин међу вама.

15 Ако би неко облежао живинче, тај ће се казнити смрћу; убићете и живинче.

16 Ако би нека жена легла под живинче, убићеш и жену и живинче; убиће се; крв ће њихова на њих пасти.

17 Ако неко узме сестру своју, кћер оца свога, или кћер матере своје, ако он види голотињу њену и она види голотињу његову, срамота је; они ће се истребити испред очију синова народа свога; открио је голотињу сестре своје, носиће казну греха свога.

18 Ако неко легне са женом кад има време и открије голотињу њезину, ако он открије течење крви њезине и она открије течење крви своје, обоје ће се истребити из народа свога.

19 Не откри голотиње сестре матере своје и сестре оца свога, јер би ближу рођаку своју открио; обоје ће носити казну греха свога.

20 Ако неко легне са стрином својом, открио би голотињу стрица свога; обоје ће носити казну греха свога, умреће без деце.

21 Ако нско узме жену брата свога, то је гадост, открио је голотињу брата свога: остаће без деце.

22 Чувајте све законе моје и све наредбе моје, и вршите их да вас не избљује земља у коју вас водим да се у њој настаните.

23 Немојте следовати обичаје народа које ћу отерати испред вас, јер су они све те ствари чинили и зато ми омрзоше.

24 Рекао сам вам: ви ћете држати земљу њихову; јер ћу вам је ја у посед дати: земљу у којој тече млеко и мед. Ја сам Господ, Бог ваш, који сам вас одвојио од других народа.

25 Држаћете разлику између чистих и нечистих животиња, између чистих и нечистих птица, да се не скврните животињом, или птицом, или чим год што пуже по земљи, што сам вас научио да сматрате као нечисто.

26 Ви ћете мени бити свети, јер сам ја свет, Господ. Ја сам вас одвојио од других народа да будете моји.

27 Човек или жена који имају у себи дух неког мртваца, или дух погађачки, биће кажњени смрћу; каменоваће се: крв ће њихова на њих пасти.

Глава 21.
1 Господ рече Мојсију: Говори свештеницима, синовима Ароновим, и реци им:
Због мртваца да се не скврни ни један свештеник у народу своме,

2 осим ако му није ближи род матер његова, или отац, син, или кћер, или брат,

3 или рођена сестра девица, која је код њега, јер је још неудата.

4 Као поглавица у народу своме неће постати нечист оскврнивши се.

5 Свештеници неће направити ћелава места на глави, и неће бријати крајеве браде своје, нити ће се резати по телу своме.

6 Они ће бити свети Богу своме и неће скврнити имена Бога свога, јер они приносе Господу жртве огњем спаљене, храну Бога свога. Они ће бити свети.

7 Они неће узимати жене блуднице или обешчашћене, и неће узети жене отпуштене од мужа свога, јер су они свети Богу своме.

8 Ти ћеш свештеника сматрати светим, јер он приноси храну Бога твога. Он ће за тебе бити свет, јер сам ја свет, Господ који вас посвећујем.

9 Ако се кћи свештеничка осрамоти подајући се блуду, и она срамоти оца свога, она ће се огњем спалити.

10 Свештеник који је највиши између браће своје, коме се на главу излило уље помазања, и који је посвећен и облачен у свете хаљине, неће откривати главе своје, и неће раздирати хаљине своје.

11 Он неће ићи к ни једном мртвацу, и неће постати нечист ни за оцем својим ни за матером својом.

12 Он неће излазити из светилишта и неће оскврнити светилиште Бога свога; јер је уље помазања Бога његовога, венац на њему. Ја сам Гослод.

13 Он ће за жену узети девицу.

14 Нсће узети за жену ни удовицу ни отпуштену жену, ни обешчашћену, ни блудницу; него ће узети за жену девицу из народа свога.

15 Он неће осрамотити потомство своје у народу своме, јер сам ја, Господ који га посвећујем.

16 Господ говори Мојсију и рече:

17 Говори Арону и реци: Ако би неко из потомства твога имао коју ману на телу, тај нек не приступа да приноси храну Бога свога.

18 Јер нико који има ману на телу не може, да приступи; ни слеп ни хром, ни који има прћаст нос или који уд несразмерио дуг,

19 или сломљену ногу или руку,

20 или је грбав, или слаб, или има пегу на оку, или је шугав, или лишајив, или су му мошнице угњечене.

21 Који би год из рода свештеника Арона имао какву ману на телу, неће приступати да приноси Господу жртве огњем спаљене; телесна је мана на њему, он неће приступати да приноси храну Бога свога.

22 Али ће он моћи да једе храну Бога свога; од ствари пресветих и од ствари светих моћи ће да једе.

23 Али он неће прилазити до завесе и неће се приближити олтару, јер има ману телесну на себи; он неће скврнити светилиште моје, јер сам ја, Господ, који их посвећујем. 

24 Тако говори Мојсије Арону и синовима његовим, и свим синовима Израиљевим.

Глава 22.
1 Господ говори Мојсију и рече:

2 Говори Арону и синовима његовим да се уздржавају од злоупотребљавања светих ствари које ми посвећују синови Израиљеви, и да не оскврне свето име моје. Ја сам Господ.

3 Реци њима: Ко би год између потомака ваших и од вашега рода приступио к светим стварима које синови Израиљеви Богу посвећују, кад је на њему каква нечистота, тај ће се истребити из народа свога. Ја сам Господ.

4 Ко би год из рода Аронова имао губу или слузоток, тај неће јести од светих ствари док не буде чист, то важи и за онога који би се дотакао ког нечистог или мртвог тела, и за онога коме се просуло семе,

5 или који би се дотакао гмизавца од чега би се оскврнио, или човека од кога би се оскврнио с какве му драго нечистоте његове.

6 Ко би се дотакао таквога чега биће нечист до вечера. Зато он неће јести од светих ствари ако не окупа тело своје у води.

7 Кад зађе сунце биће чист, и онда ће моћи јести од светих ствари; јер је то његова храна.

8 Цркнуте или од звери растргнуте животиње неће јести, да се њима не скврни. Ја сам Господ.

9 Они ће држати заповести моје да не навуку на себе греха, и не умру оскврнувши свете ствари. Ја сам Господ, који их посвећујем.

10 Ни један странац неће јести од светих ствари: ни који седи у кући свештеничкој, ни надничар неће јести од светих ствари.

11 Али роб кога купи свештеник за новац моћи ће да једе, као и онај који се роди у кући његовој; они ће јести од јела његовог.

12 Кћи свештеничка удата за човека из другог племена неће јести од светих ствари приношених подизањем.

13 Али кћи свештеничка обудовљела или отпуштена, која нема порода, и која се поврати у кућу оца свога као што је била у детињству своме, мопи ће јести храну оца свога. Ни један странац је неће јести.

14 Ако би неко нехотице јео свету ствар, он ће дати свештенику вредност свете ствари и дометнуће пети део.

15 Свештеници неће скврнити свете ствари које приносе синови Израиљеви, а приносе се подизањем;

16 они би тиме навукли на себе грех који би скривили једући свете ствари њихове; јер сам ја, Господ, који их посвећујем.

17 Господ говори Мојсију и рече:

18 Говори Арону и синовима његовим и свим синовима Израиљевим, и реци им: Ко год из дома Израиљева или између странаца који су у Израиљу хоће да принесе жртву своју било за испуњење завета, било као добровољан принос, који се приноси Господу на жртву паљеницу,

19 узеће мушко без мане од говеда, или од оваца, или од коза, да би жртва његова била угодна.

20 Не приносите ништа на чему би било мане, јер се то неће примити.

21 Ако неко приноси Господу од крупне или од ситне стоке на жртву захвалницу, било ради испуњења завета, било као добровољни принос, жртва треба да је без мане, да би била угодна; на њој неће бити мане.

22 Нећете приносити ни што је слепо, ни угануто, ни откинуто, ни рањаво, ни краставо, ни лишајиво, и нећете с њима дати жртву огњем спаљену пред Господом.

23 Моћи ћеш приносити вола или јагње с удом којим превеликим или премаленим, као добровољан принос, али се то неће примити за испуњење завета.

24 Нећете приносити Господу животињу ујаловљену увртањем, тучењем, кидањем или резањем; нећете то приности на жртву у земљи својој.

25 Од странаца нећете примити ни једне жртве да је принесете као храну Бога свога; јер је квар на њима, имају ману, и оне вам се неће примити.

26 Господ рече Мојсију:

27 Теле, јагње или јаре кад се омлади, биће седам дана код мајке своје, а од осмога дана и после биће угодно за жртву огњем спаљену пред Господом.

28 Краве ни овце не кољите у један дан с младетом њезиним.

29 Кад приносите Господу жртву захвалницу, приносићете је тако да буде угодна.

30 Жртва ће се јести истога дана; нећете оставити ништа до јутра. Ја сам Господ.

31 Држаћете заповести моје и вршићете их. Ја сам Господ.

32 Нећете скврнити светога имена мога, да будем посвећен међу синовима Израиљевим. Ја сам Господ који вас посвећујем,

33 и који сам вас извео из земље египатске, да будем ваш Бог. Ја сам Господ.

Глава 23.
1 Господ говори Мојсију и рече:

2 Говори синовима Израиљевим, и реци им: Празници Господњи, које ћете ви огласити биће свети сабори. Ово су празници моји:

3 Шест ће се дана радити, али је седми дан субота, дан почивања: држаће се свети сабор. Нећете радити никакав посао. Субота је то Господња у свим становима вашим.

4 Ово су празници Господњи, сабори свети које ћете ви огласити у време њихово:

5 Првога месеца, четрнаестога дана тог месеца, у вече, биће пасха Господња.

6 А петнаестога дана истога месеца биће празник бесквасних хлебова у част Господу. Седам дана јешћете бесквасне хлебове.

7 У први дан држаћете свети сабор; нећете радити никаквог ропског посла.

8 Седам дана приносићете Господу жртве огњем спаљене, а седмог дана држаћете свети сабор: нећете радити никаквог ропског посла.

9 Господ говори Мојсију и рече:

10 Говори синовима Израиљевим, и реци им: Кад дођете у земљу коју вам ја дајем и станете жети у њој, тада ћете донети један сноп свештенику као првину од жетве своје.

11 Он ће обртати сноп на једну и на другу страну пред Господом, да би био угодан; свештеник ће га обртати и на једну и на другу страну сутрадан по суботи.

12 У исти дан кад будете обртали сноп, приносићете јагње од године дана, без мане, на жртву паљеницу Господу,

13 додаћете уза њ, као принос, две десетине ефе белога брашна замешена с уљем, као жртву огњем спаљену на угодни мирис Господу, и налив од четврт ина вина.

14 Нећете јести ни хлеба, ни класа пржена ни смрвљена до самог дана кад принесете жртву Богу своме. То је вечни закон за потомке ваше по свим становима вашим.

15 Од првога дана по суботи, од дана кад принесете сноп за жртву обртану, бројићете седам пуних недеља.

16 Набројићете педесет дана до првога дана по седмој недељи, и тад ћете приносити нов принос Господу.

17 Донећете из станова својих два хлеба за жртву обртану, они ће бити умешени од две десетине ефе белога брашна и биће печени с квасцем: то су првине Господу.

18 Осим тих хлебова приносићете седам јагањаца од године, без мане, једно теле и два овна на жртву паљеницу Господу, с приносима и наливима својим на жртву огњем спаљену на угодни мирис Гослоду.

19 Приносићете једног јарца на жртву окајања и два јагњета од године за жртву захвалницу.

20 Свештеник ће те жртве обртати на једну и на другу страну пред Господом са хлебом од првина и са два јагњета: то ће бити посвећено Господу и припадаће свештенику.

21 Тог истог дана огласићете празник и држаћете свети сабор. Нећете радити ни једнога посла ропскога. То је вечни закон за потомке ваше у свим становима вашим.

22 Кад станете жети у земљи својој оставићете непожњевен један окрајак од њиве своје и нећете пабирчити по жетви; оставићете то сиромаху и странцу. Ја сам Господ, Бог ваш.

23 Господ говори Мојсију, и рече:

24 Говори синовима Израиљевим и реци: Првога дана седмога месеца имаћете дан одмора који ћете огласити трубљењем у трубе, и држаћете свети сабор.

25 Нећете радити ни јишог ропског посла и приносићете Господу жртве огњем спаљене.

26 Господ говори Мојсију и рече:

27 Десети дана тог седмог месеца биће дан окајања; држаћете свети сабор, смирићете душе своје и приносићете Господу жртве огњем спаљене.

28 У тај дан нећете радити никаквог ропског посла, јер је то дан окајања, кад треба да се за вас врши окајање пред Господом, Богом вашим.

29 Сваки који се неће смирити у тај дан истребиће се из народа свога.

30 И свакога који би радио какав посао у тај дан ја ћу затрти у народу његовом.

31 Нећете радити ни једнога посла. То је вечни закон за потомке ваше у свим становима вашим.

32 То ће вам бити једна субота, дан одмора, и ви ћете смирити душе своје; од вечере деветога дана до вечере идућега дана празноваћете своју суботу.

33 Господ говори Мојсију, и рече:

34 Говори синовима Израиљевим, и реци: Петнаестога дана седмога месеца биће празник сеница за седам дана у част Господу.

35 Првог дана држаћете свети сабор. Нећете радити ни једног ропског посла.

36 За седам дана приносићете Господу жртве огњем спаљене; осмог дана држаћете свети сабор и приносићете Господу жртве огњем спаљене. То ће бити свечани сабор. Нећете радити ни једног ропског посла.

37 То су празници Господњи, које ћете ви огласити, да се Господу принесу жртве огњем спаљене, жртве паљенице, приноси, жртве захвалнице, наливи, све у одређени дан.

38 Ви ћете преко тога држати суботе Господње и следоваћете да чините приносе своје Господу, жртве своје за испуњење завета и све своје добровољне приносе.

39 Петнаестог дана тог седмог месеца, кад саберете род земаљски, празноваћете дакле празник Господу за седам дана; први ће дан бити дан одмора, и осми ће дан бити дан одмора.

40 У први дан узећете воћа с лепих дрвета, грана палмових, грана од густих дрвета и врбе с потока, и веселићете се пред Господом, Богом својим, за седам дана.

41 Тај празник празноваћете Господу сваке године за седам дана. То је закон вечни за потомке ваше. Празноваћете га седмога месеца.

42 Седам дана остаћете под сеницама; сваки који је рођен у Израиљу биће под сеницама,

43 да потомци ваши знају да сам ја учинио да синови Израиљеви живе под шаторима кад сам их извео из земље египатске. Ја сам Господ, Бог ваш.

44 Тако је Мојсије казао синовима Израиљевим празнике Господње.

Глава 24.
1 Господ говори Мојсију и рече:

2 Заповеди синовима Израиљевим да ти донесу уља маслинова чиста, цеђена, за свећњак, да жишци непрестано горе.

3 Пред завесом сведочанства у шатору од састанка Арон ће их наместити да од вечера до јутра непрестано горе пред Господом. То је закон вечни за потомке ваше.

4 Он ће намештати жишке на свећњак од чистога злата тако да непрестано горе пред Господом.

5 Узећеш белога брашна и умесићеш дванаест хлебова, сваки хлеб, од две десетине ефе.

6 Поставићеш их у две гомилице, по шест у једну гомилицу на чисту трпезу пред Господа.

7 На сваку гомилицу метнућеш када чистога, и он ће бити на хлебу као један спомен, као принос огњем спаљен пред Господом.

8 Сваке суботе постављаће се ти хлебови пред Господа. То је вечни закон који ће држати синови Израиљеви.

9 Они ће припадати Арону и синовима његовим, који ће их јести на месту светоме, јер ће то бити за њих светиња, део од жртава огњем спаљених пред Господом. То је закон вечни.

10 Син једне Израиљке, коме је отац био Египћанин, изиђе међу синове Израиљеве и посвади се у логору с једним Израиљцем.

11 Син жене Израиљке опсова и похули име Божје. Доведоше га к Мојсију. Мати се његова зваше Саломита, и беше кћи Давријина, од племена Данова.

12 Метнуше га у затвор док Мојсије не каже шта ће Господ заповедати.

13 Господ говори Мојсију и рече:

14 Изведи тог псовача напоље из логора. Сви који су га чули метнуће руке своје на главу његову, и сав ће га народ засути камењем.

15 Говорићеш синовима Израиљевим и казаћеш им: Ко год опсује Бога свога носиће казну греха свога.

16 Ко похули на име Господње казниће се смрћу. Сав ће га народ засути камењем. Био он странац или домородац, умреће што је хулио на име Господње.

17 Ко убије човека казниће се смрћу.

18 Ко убије животињу даће другу: живот за живот.

19 Ко рани ближњега свога, учиниће му се како је он чинио:

20 улом за улом, око за око, зуб за зуб; како оштети тело човеку, онако да се и њему учини.

21 Ко убије животињу, вратиће другу; али ко убије човека казниће се смрћу.

22 Ви ћете један закон имати, странац и домородац, јер сам ја Господ, Бог ваш.

23 Мојсије говори синовима Израиљевим и они изведоше псовача из логора и засуше га камењем. Синови Израиљеви учинише као што Господ беше заповедио Мојсију.

Глава 25.
1 Господ говори Мојсију на гори Синајској и рече:

2 Говори синовима Израиљевим и реци им: Кад дођете у земљу коју вам ја дајем починуће земља. То ће бити субота у част Господу.

3 Шест година засејаваћеш њиву своју и шест година резаћеш виноград свој и сабираћеш род његов.

4 Али ће седма година бити субота, време одмора за земљу, субота у част Господу; нећеш сејати у пољу своме, нити резати винограда свога.

5 Нећеш пожети што роди од зрна отпалих од жетве твоје и грожђа у винограду своме нерезаном нећеш брати, нека буде година одмора земљи.

6 Али што роди земља за почивања свога, то ће вам бити храна теби и слузи твоме и слушкињи твојој и најамнику твоме и странцу који је код тебе

7 и стоци твојој, и свим животињама које су у твојој земљи; сав род њезин биће за храну.

8 Набројићеш седам субота година, седам пута по седам година, и дани тих седам субота година учиниће четрдесет и девет година.

9 Десетог дана седмог месеца учинићеш да затруби труба; у дан окајања затрубиће трубе по свој земљи вашој.

10 Светковаћете педесету годину, огласићете слободу у земљи за све становнике њене; то ће вам бити јубиларна година; сваки ће се вратити на баштину своју и сваки у род свој.

11 Педесета година биће вам јубиларна година: нећете сејати, нити ћете жети што само роди те године, нити ћете брати грожђа у виноградима нерезаним.

12 Јер је то јубиларна година. Сматраћете је за свету. Јешћете род поља својих.

13 Те јубиларне године сваки ће се од вас вратити на своју баштину.

14 Ако ко од вас прода што ближњему своме или купи што од ближњега свога, нико од вас да не превари брата свога.

15 Према броју година по јубиларној години купићеш од ближњега свога, и према броју година у које ћеш брати род продаће ти се.

16 Што више буде година, то ће цена бити већа ономе који купује, а што мање буде година, то ће мања бити цена, јер ти се продаје број летина.

17 Зато не варајте један другога, него се бојте Бога свога. Јер сам ја Господ Бог ваш.

18 Вршите законе моје и држите наредбе моје и вршите их, па ћете без страха живети у земљи;

19 и земља ће давати род свој и живећете у њој без страха.

20 Ако речете: Шта ћемо јести седме године, кад нећемо сејати нити брати летине?,

21 даћу ја вама благослов свој шесте године, те ће родити за три године.

22 Сејаћете осме године, и јешћете стару летину: јешћете од старе летине до девете године, до нове жетве.

23 Земља се неће продати за свагда, јер јв земља моја, а ви сте код мене као странци и као становници.

24 У целој земљи коју ћете ви држати, ви ћете утврдити право откупа за земље.

25 Ако осиромаши брат твој и прода део од баштине своје, онај који има право да је откупи, његов најближи род, дођи ће и откупиће оно што је брат његов продао.

26 Ако неко нема никога који би имао право да откупи, па сам прибави средства за откуп,

27 он ће бројити године после продаје, вратиће сувишак купцу и опет ће доћи у посед своје земље.

28 Ако не нађе колико би требало вратити, онда ће продана ствар остати онога који је купио до јубиларне године, а јубиларне године купац ће је оставити, и он ће се вратити на своју земљу.

29 Ко прода кућу за становање у месту ограђеном зидом, имаће право да је откупи у року од године дана од продаје; његово право откупа трајаће годину дана. 

30 Али ако се та кућа у месту ограђеном зидом не откупи за годину дана, онда ће она остати за увек купцу и његовим потомцима, и неће је оставити јубиларне године.

31 Куће по селима неограђеним зидом, сматраће се као и њиве; моћи ће се откупити, и купац ће их јубиларне године оставити.

32 Што се тиче левитских места и кућа у местима њиховим, Левити ће имати вечно право откупа.

33 Ко купи од Левита, он ће јубиларне године оставити купљену кућу и место у коме је њу имао; јер куће по местима левитским припадају њима (Левитима) међу синовима Израиљевим.

34 Поља около места њихових неће се моћи продати, јер они имају за увек посед њихов.

35 Ако брат твој осиромаши и изнемогне рука његова поред тебе, прихватићеш га; исто ћеш тако радити и према странцу који борави у земљи, да би поред тебе живео.

36 Нећеш узимати од њега ни добити ни камате, бојаћеш се Бога свога, и брат ће твој уз тебе живети.

37 Нећеш му давати новац на камату ни хране своје на добит.

38 Ја сам Господ, Бог ваш, који сам вас извео из земље египатске, да вам дам земљу Хананску, да вам будем Бог.

39 Ако брат твој осиромаши код тебе и прода се теби, нећеш му дати ропски рад да ради.

40 Он ће бити код тебе као најамник, као онај који живи код тебе; он ће бити у твојој служби до јубиларне године.

41 Тада ће он ићи од тебе са синовима својим и вратиће се у род свој, на баштину отаца својих.

42 Јер су моје слуге које сам извео из земље егиватске, они се неће продавати као што се продају робови.

43 Нећеш с њима оштро поступати и бојаћеш се Бога свога.

44 Роба и робињу своју, који ће бити твоји, узећеш из народа који су око вас; од њих ћете куповати роба и робињу.

45 Моћи ћете да их купујете и од синова странаца који су око вас и од породица њихових, који се роде у вашој земљи, и они ће бити ваша својина.

46 Ви ћете их оставити у наслеђе синовима својим након себе, као својину, ви ћете их увек држати као робове. Али над браћом својом, синовима Израиљевим, нико од вас да не господује оштро.

47 Ако обогати странац који борави с тобом, а брат твој осиромаши код њега тако да се прода странцу који борави с тобом, или некоме од рода странчева;

48 пошто се прода право откупа за земље. Моћи ће се откупити, моћи ће га откупити неко од браће његове.

49 Стриц његов или син стрица његовог моћи ће га откупити, или који његов ближи род моћи ће да га откупи; или ако стекне он сам, моћи ће сам да се откупи.

50 Рачунаће с купцем својим од године кад се продао до јубиларне године, и цена за коју се продао зависиће од броја година које ће се обрачунати као године надничарске.

51 Ако преостане још много година, платиће откуп по цени тих година за које је купљен.

52 Ахо преостане мало година до јубиларне године рачунаће те године и платиће откуп према тим годинама.

53 Он ће бити као годишњи најамник, и онај код кога он 6уде неће с њим на твоје очи оштро поступати.

54 Ако се овако не откупи отићи ће јубиларне године и он и синови његови с њим.

55 Јер су синови Израиљеви моји робови; моји су то робови које сам ја извео из земље египатске. Ја сам Господ Бог ваш.

Глава 26.
1 Нећете градити себи идоле нити ћете подизати ликова резаних, нити кипова, нита ћете у својој земљи мећати камења украшена сликама да им се клањате, јер сам ја, Господ, Бог ваш.

2 Држаћете суботе моје и поштоваћете светилиште које. Ја сам Господ.

3 Ако живите по мојим законима, и заповести моје држите и вршите,

4 даваћу вам кишу на време и земља ће давати род свој и сва ће дрвета у пољу давати плод свој.

5 Вршидба ће вам стизати бербу виноградску а берба ће виноградска стизати сејање, и јешћете хлеб свој до ситости и живећете без страха у земљи својој.

б Јер ћу ја дати мир земљи, и нико вам неће сан бунити, учинићу да нестане дивљих звери из земље, и мач неће преко ваше земље прелазити.

7 Тераћете непријатеље своје, и они ће пред вама од мача падати.

8 Вас ће петорица терати стотину, а вас стотина тераће десет хиљада, и падаће непријатељи ваши пред вама од мача.

9 Обратићу се к вама, учинићу да будете плодни, умножићу вас и испунићу савез свој с вама.

10 Јешћете жито од ранијих жетви и износићете старо кад дође ново.

11 Наместићу стан свој међу вама и душа се моја неће одвраћати од вас.

12 Ходићу усред вас и бићу ваш Бог, и ви ћете бити мој народ.

13 Ја сам Господ Бог ваш, који вас изведох из земље египатске, који вас изведох из ропства; раскинуо сам свезе јарма вашега и учинио сам да ходите уздигнуте главе.

14 Али ако ме не слушате и не вршите све ове заповести;

15 ако повргнете законе моје и души вашој омрзну наредбе моје, да не вршите све заповести моје, и раскинете савез мој,

16 ја ћу тада вама ово учинити: пустићу на вас страх, сушицу и грозницу, које ће вам очи замутити и душу уцвелити, и узалуд ћете сејати семе своје, јер ће га јести непријатељи ваши.

17 Окренућу лице своје против вас, и исећи ће вас непријатељи ваши, и који вас мрзе биће вам господари, и бежаћете кад вас нико не тера.

18 Ако ме ни тада не слушате, казнићу вас седмороструко за грехе ваше.

19 Сломићу бес силе ваше, и учинићу да небо над вама буде као гвожђе и земља ваша као бакар.

20 Снага ће се ваша узалуд трошити, земља ваша неће давати плода свога и дрвета у земљи неће рађати рода свога.

21 Ако ми се противите и не хтеднете ме слушати, седмороструко ћу вас ударати према гресима вашим.

22 Пустићу на вас звери пољске, које ће вам децу раскидати и стоку потрти и вас умалити, и опустеће путеви ваши.

23 Ако вас то не поправи, него ми се још и даље опирете,

24 и ја ћу се вама опирати, и бићу вас седам пута више за грехе ваше. 

25 Пустићу на вас мач који ће осветити савез мој, и кад се слежете у градове своје пустићу кугу усред вас, и бићете предани у руке нспријатељу.

26 И кад вам укинем потпору у хлебу, десет ће жена пећи хлеб ваш у једној пећи, и даваће вам хлеб ваш на меру: и јешћете и нећете се наситити.

27 Ако ме ни тако не слушате, него ми се опирете,

28 и ја ћу се с гневом опирати и седам пута више казнићу вас за грехе ваше.

29 Јешћете месо од синова својих и јешћете месо од кћери својих.

30 Развалићу висине ваше и оборићу кипове ваше сунцу посвећене, и метнућу лешеве ваше на лешеве идола ваших, и мрзиће душа моја на вас.

31 Обратићу градове ваше у пустош, разорићу светилишта ваша и нећу више удисати мириса вашега.

32 Опустићу земљу да ће се чудити непријатељи ваши који ће се настанити у њој.

33 Расејаћу вас по народима, и учинићу да вас голим мачем гоне. Земља ће ваша бити пуста, и градови ваши раскопани.

34 Тада ће земља уживати суботе своје за све време докле буде пуста. Кад ви будете у земљи непријатеља својих, почиваће земља и уживаће суботе своје.

35 За све време докле буде пуста почиваће што није почивала у ваше суботе, кад сте у њој живели.

36 А који остану, метнућу страх у срца њихова у земљама иепријатеља њихових, те ће им и шушкање листа који се заљуља страх задати, и они ће бежати као испред мача и падаће а да их нико не тера.

37 Падаће један преко другога као од мача, а да их нико не тера. Нећете се одржати пред непријатељима својим;

38 изгинућете међу народима, прогутаће вас земља непријатеља ваших.

39 А који од вас остану живи чилеће због злодела својих у земљи непријатеља својих; чилеће и због злодела отаца својих.

40 Они ће исповедати злодела своја и злодела отаца својих, грехе које према мени починише, и супроћење којим се против мене опираше,

41 због чега ћу се и ја њима опирати и одвести их у земљу непријатеља њихових. И тад ће се смирити срце њихово необрезано и платиће дуг злодела својих.

42 Тада ћу се опоменути савеза свога с Исаком и савеза свога с Авраамом, и опоменућу се земље.

43 Земља ће бити напуштена од њих и уживаће суботе своје док остане пуста, далеко од њих; и они ће платити дуг злодела својих што повргоше наредбе моје и души њиховој омрзоше закони моји.

44 Али кад они буду у земљи непријатеља својих ја их нећу одбацити, нити ћу тако омрзнути на њих да их потрсм и да раскинем савез свој с њима; јер сам ја, Господ, Бог њихов.

45 Опоменућу се, ради њих, савеза свога са старима њиховим, које изведох из земље египатске народима на видику, да им будем Бог њихов. Ја сам Господ.

46 Ово су уредбе, наредбе и закони које утврди Господ између себе и синова Израиљевих на гори Синајској преко Мојсија.

Глава 27.
1 Господ говори Мојсију и рече:

2 Говори синовима Израиљевим и реци им: Кад се учине завети, ако се ради о лицима, она ће припадати Господу по твојој процени.

3 Ако имаш да процениш мушко лице од двадесет до шездесет година, ценићеш педесет сикли сребра, по мери светог сикла;

4 ако је женско, ценићеш тридесет сикли.

5 Од пет до двадесет година ценићеш мушко двадесет сикли, а женско десет сикли.

6 Од једног месеца до пет година ценићеш мушко пет сикли сребра, а женско ћеш ценити три сикла сребра.

7 Од шездесет година и више, ако је мушко, ценићеш петнаест сикли, а женско десет сикли.

8 Ако је онај који је учинио завет сиромах да не може платити цену, онда ће он доћи к свештенику да га свештеник оцени, и свештених ће га оценити према ономе што може дати.

9 Ако се ради о живинчету, од оних што се приносе Господу, што се год приноси Господу биће свето.

10 Оно се неће разменити, нити дати добро за рђаво, ни рђаво за добро; ако се размени једно живинче за друго, биће свети и једно и друго.

11 Ако се ради о живинчету нечистом, од оних што се не приносе Господу, живинче ће се довести пред свештеника.

12 Свештеник ће га проценити, према томе какво је, добро или рђаво; како га процени свештеник тако ће да буде.

13 Ако се хоће откупити, дометнуће се још пети део на цену.

14 Ако неко посвети кућу своју, заветујући је Господу, свештеник ће је проценити према томе каква је, добра или рђава; како је процени свештеник тако ће да буде.

15 Ако онај који је посветио кућу своју, хоће да је откупи, дометнуће још пети део на цену и она ће бити његова.

16 Ако неко посвети Господу њиву своју, проценићеш је према усеву, педесет сикли сребра за омер семена јечмена;

17 ако он посвети своју њиву одмах после јубиларне године важиће твоја процена;

18 ако он посвети своју њиву доцније, свештеник ће му прорачунати цену према броју година које остану до јубиларне године, и твоја ће се процена смањити.

19 Ако онај који је посветио њиву хоће да је откупи, дометнуће још пети део на процену твоју, и она ће бити његова.

20 Ако он не откупи њиву, и она се прода другоме, неће је моћи више откупити.

21 А кад је купац јубиларне године остави, та ће њива бити посвећена Господу, као и њива заветована и припадаће свештенику.

22 Ако неко посвети Господу њиву коју је стекао а која му не припада у својину,

23 свештеник ће му прорачунати цену до јубиларне године и у онај дан даће он ту цену, као посвећену Господу.

24 Јубиларне године вратиће се њива ономе од кога је стечена и чија је она била својина.

25 Свака процена твоја биће на свете сикле: у сиклу има двадесет гера.

26 Нико неће моћи да посвећује првенче од стоке своје, које, као првенче, већ припада Господу, било то теле или јагње оно припада Господу.

27 Ако се ради о нечистој животињи, откупиће се по твојој процени и дометнуће се још пети део; ако се не откупи, продаће се по твојој процени.

28 Ни једна ствар потпуно заветована Господу а која је својина онога који је заветује, неће се моћи ни продати ни откупљивати, било то неко лице, нека животиња или нека њива; свака ствар заветована биће потпуно посвећена Господу.

29 Ни једно лице потпуно заветовано неће моћи да се откупљује; оно ће се убити.

30 Сваки десетак од земље, од усева или од воћа, Господњи је, то је ствар Господу посвећена.

31 Ако би неко хтео откупити што од десетка, дометнуће на цену још пети део.

32 Десетак од крупне и од ситне стоке, од свега што дође под пастирски штап, биће десетак посвећен Господу.

33 Неће се гледати је ли животиња добра или рђава; неће се правити размена; ако се размени једна животиња за другу биће и једна и друга света ствар и неће се моћи откупити.

34 Ово су заповести које Господ даде Мојсију за синове Израиљеве на гори Синајској.